Nermin Nikšić : SDP BiH ne želi blokirati uspostavu vlasti ali nije naša odgovornost njeno formiranje | Kliker.info\nNermin Nikšić : SDP BiH ne želi blokirati uspostavu vlasti ali nije naša odgovornost njeno formiranje\nNermin Nikšić, predsjednik SDP-a BiH i aktuelni premijer Federacije BiH, sinoć je bio gost večernjeg Dnevnika TV1 tokom kojeg odgovarao na pitanja vezana za formiranje vlasti u FBIH.\nTV1: Čini se da je ovih dana glavna politička tema SDP BiH i formiranje vlasti u FBiH. Razgovarali ste sa čelnicima SDA i DF koji su zamolili za pomoć pri formiranju vlasti. Nakon sastanka, SDP BiH je saopštio da neće biti dio vlasti, ali neće biti ni kočničar. Kako to mislite realizovati?\nNIKŠIĆ: Sada se pokazuje prava slika stanja nakon izbora 2014. godine, odnosno pokazuje se da SDP BiH nije taj koji koči formiranje vlasti, jer SDP BiH nema. Nije problem da bi se moglo formirati Vijeće ministara BiH, to se moglo uraditi mnogo prije nego što smo otvorili ove razgovore. SDP BiH nije problem da se formira vlast u svim kantonima u FBiH. Svjedoci smo da to nije slučaj. Vrlo jasno je da bi neko trebao da ponudi odgovore. Postoji jasno izražena parlamentarna većina, potpisana kao koalicija između tri parlamentarne stranke u FBiH – SDA, DF i HDZ BiH. Mislim da je njihova odgovornost da se pobrinu da se konstituiše vlast u svim kantonima i u FBiH.\nTakođe, očito je da između njih ne postoji nivo povjerenja da bi vjerovali jedni drugima i da se na taj način potkusuraju, trguju i ucjenjuju jedni druge. SDP BiH neće biti dio te trgovine, nećemo koristiti ucjene. SDP BiH neće likovati zbog tog što je prerano proglašena pobjeda i koalicija koja može konstituisati vlast u FBiH, pa se pokazalo da to nije tačno. Nećemo na tome sada graditi svoju poziciju.\nKorektno je da su čelnici SDA i DF konačno javnosti saopštili da ne mogu konstituisati vlast bez nečije pomoći. Ta pomoć može doći od SDP BiH, ali i ne mora. Postoje kapaciteti u Domu naroda u Klubu Srba koji može predložiti potpredsjednika iz reda srpskog naroda mimo SDP BiH. No, oni su se obratili SDP BiH i mi ćemo se prema tom pozivu očitovati na sjednicama svojih organa. Juče je zasijedalo Predsjedništvo stranke, a u subotu je sjednica Glavnog odbora.\nU javnosti se pokušava izmijeniti teza kako tobože Nermin Nikšić, aktuelni premijer i predsjednik SDP BiH, želi na mala vrata da uvuče SDP BiH u vlast, a to je protiv odluka organa SDP BiH… To su špekulacije. Organi SDP BiH su Kongres, Glavni odbor i Predsjedništvo, pa i predsjednik SDP BiH. Vrlo jasno želim poručiti javnosti da SDP BiH neće biti dio izvršne vlasti. Mi respektujemo izborne rezultate. Opredijeljeni smo da ćemo i kao opoziciona stranka podržati sve projekte za koje ocijenimo da su od interesa za građane BiH.\nNisam siguran da je konstituisanje ove vlasti od interesa za građane BiH, ali je sigurno njihova izborna volja. SDP BiH se neće suprotstavljati toj izbornoj volji, ali neće ni biti dio te koalicije. Svojim kolegama sam jasno rekao da će biti informisani o stavu Glavnog odbora SDP BiH, ali da uvažavamo činjenicu da su konačno skinuli famu da nije do SDP BiH, da SDP BiH nije taj koji blokira. Juče su se prvi put zvanično obratili SDP BiH da pomogne koaliciji u konstituisanju vlasti.\nTV1: Šta znači to da nećete biti kočničari? To znači da ćete eventualno podržati prijedlog DF? Pretpostavljam da svog kandidata nećete imati.\nNIKŠIĆ: SDP neće imati svog kandidata i neće učestvovati u predlaganju kandidata. Ukoliko naši delegati budu u prilici da, u skladu s odlukama stranačkih organa, daju nekome potpis na kandidaturu, ne znači da će to podržati izbor potpredsjednika FBiH. Opet je na parlamentarnoj većini da deblokira i ostvari potreban broj glasova da bi konstituisali vlast.\nPodsjećam javnost da mi vrlo lako predvidimo neke stvari. Ko čini trenutnu koaliciju u FBiH? HDZ BiH, koji je 2010. kada smo mi pobijedili na izborima držao gotovo šest mjeseci izbor delegata u Domu naroda i na taj način blokirao konstituisanje vlasti, pa kad je vlast konstituisana, onda su zaključali kabinete, odnijeli pečate, odvezli službena vozila, blokirajući i na taj način formiranje vlasti. SDA i DF koji su dvije godine držali kroz Klub Bošnjaka na pitanju vitalnog nacionalnog interesa rekonstrukciju Vlade, odnosno vlasti u FBiH. Tada su likovali i govorili kako je SDP nesposoban zbog činjenice da je krenuo u rekonstrukciju vlasti, a ne može da je realizuje.\nPonavljam, mi ne želimo likovati što su oni proglasili izbornu pobjedu i nisu u prilici da konstituišu vlast bez podrške SDP ili nekog drugog. Želimo napraviti vrlo jasnu razliku – ne želimo biti politička partija koja će na sebe preuzeti odgovornost blokada sistema, doći u situaciju da ugrozimo funkcionisanje FBiH i države BiH. Sasvim je izvjesno da ćemo se prema tome odnositi odgovorno, ali to ne znači da ćemo podržavati ili učestvovati u toj vlasti.\nTV1: Kako komentirate izjave doskorašnjeg predsjednika SDP BiH Zlatka Lagumdžije da SDP uopće ne treba sudjelovati u priči o uspostavi vlasti, te da se kadrovi SDP-a trebaju povući s pozicija 17. marta?\nNIKŠIĆ: SDP je velika politička partija i sasvim je izvjesno da Lagumdžija kao bivši predsjednik i aktuelni ministar vanjskih poslova BiH i svaka njegova izjava ima određenu težinu. Međutim, Lagumdžija u ovom trenutku nije član organa SDP-a i potpuno je upravu kada kaže da o tome odluku trebaju donijeti organi Partije, a to su Predsjedništvo i Glavni odbor.\nTV1: Govorili ste o stavovima organa stranke koji su do sada zasjedali. Kakav je vaš stav o ulozi SDP-a u procesu formiranja vlasti? Čuli smo kakav je Lagumdžijin.\nNIKŠIĆ: Ja sam u dvostrukoj ulozi. To je premijer Federacije i predsjednik SDP-a. I u jednoj i u drugoj ulozi imam želju da se vlast što prije konstituiše, preuzme odgovornost i počne realizirati svoja predizborna obećanja, a da mi, kao opozicija, budem u puno lagodnijoj poziciji da mogu i kritikovati i pohvaliti nešto što je dobro. U ovom trenutku mislim da imamo jako puno onih koji obavljaju funkcije, pa i mi, unutar Vlade Fbih, a koji nemamo politički kapacitet i podršku Parlamenta da donosimo odluke u izvršnoj vlasti i činjenica je da je jedno teško vrijeme pred nama i da svaki dan treba donijeti niz teških, vrlo važnih pa i strateških odluka kada je u pitanju izvršna vlast.\nZbog toga je vrlo bitno da se ona što prije konstituiše i preuzme odgovornost za stanje u zemlji. Pokazivao sam i mislim da držim jedan konzistentan stav. Znate da je ova Vlada, koja je više od dvije godine funkcionisala i na ovoj blokadi njene rekonstrukcije, ali i činjenici da joj je izglasano nepovjerenje. Znate da smo preživjeli i demonstracije 7. februara prošle godine. Držeći vrlo jasan princip – onog trenutka kada se izabere vlast u skladu s Ustavom, mi ćemo predati vlast u roku od 15 minuta i jedva dočekati da dođu oni koji su izabrani u skladu s Ustavom i zakonima. Mislim da nema razloga da ni sada to isto ne radimo.\nNisam pobornik, iako ću poštovati sve odluke organa SDP-a, da se igramo zaključavanja kabineta, ostavljanja kabineta i ostavljanja u neizvjesnosti hiljada građana FBiH koji su zavisni od budžeta. Iako tim građanima treba biti jasno da odgovornost u buduće za ono što će se dešavati ne mogu adresirati na aktuelnu Vladu, pogotovo ne na SDP, već na one koji su pobjedili na ovim izborima, koji treba da preuzmu vlast i kojima nikakva smetnja nije da konstituišu vlast niti u kantonima niti u Vijeću ministara, a evo nadam se da će imati priliku to što prije uraditi i u Federaciji.\nTV1: Kao mogući vaš nasljednik spominje se uglavnom Fadil Novalić. Njegovo ime je izazvalo pozitivne reakcije, jer dolazi iz privrede, govori jezikom privrede… Šta mislite o njemu i koji je najveći izazov pred njim?\nNIKŠIĆ: S Novalićem sam imao priliku sarađivati u periodu kada je kao privrednik dolazio oko problema koji su imali sa CIMOS-om. Shvatio sam da zna šta su problemi privrede, to je sigurno pozitivno i dobro. No, moram naglasiti jednu ogromnu razliku. Nije isto voditi privredu i voditi državnu upravu, državne službenike, ogromna je to razlika i pred njim su teški izazovi. Zadovoljstvo mi je da ću mu ostaviti puno stabilniju finansijsku situaciju u Federaciji nego što sam je ja zatekao. Ostavit ću mu Federaciju bez ijedne marke duga prema onim kategorijama, boračkim i drugim socijalnim, koje su u nadležnosti FBiH.\nOstavit ću mu Federaciju koja u ovom trenutku ima najveći broj zaposlenih od kada postoji i Federaciju koja uredno i stabilno izmiruje finansijske obaveze. Svakako da će pred njim biti da nastavi da provodi svoju politiku. Kada sam govorio o bitnim strateškim odlukama, mi sada odlukom o privremenom finansiranju imamo zagarantovano stabilno finansijsko poslovanje FBiH u naredna tri mjeseca. U novembru smo na Vladi utvrdili budžet FBiH za 2015. godinu, koji takođe, u okvirima kako je budžetom predviđeno, ima osiguranu stabilnu finansijsku budućnost FBiH.\nSvakako to ne mora značiti da buduća Vlada i premijer imaju takvu vizuju, zasigurno trebaju imati priliku da taj budžet dorade. no, ostavljamo mnogo bolju situaciju nego kakvu smo mi zatekli kada je Federacija u pitanju.


NOVA PRAVILA ZA BANKE OD 2015. GODINE: BANKE SU DUŽNE DA IMAJU DOVOLJNO NOVCA U GOTOVOINI ILI IMOVINI\nMeđunarodno bankarsko regulatorno telo usaglasilo je pravila koja za cilj imaju da se obezbedi da banke imaju dovoljno novca u gotovini da prebrode krizu.\nNova pravila, koja su deo takozvanog Bazel tri paketa reformi, uvode se kako bi se sprečili novi potresi u finansijskom sistemu poput onoga koji je izvazvala propast banke Lehman Brothers 2008. godine, što je potom dovelo do velike ekonomske i finansijske krize u SAD i Evropskoj uniji.


Šalke pojačao bezbednost i najavio krivične prijave protiv pojedinih navijača - SPORTSKI ŽURNAL\nŠalke pojačao bezbednost i najavio krivične prijave protiv pojedinih navijača\nFudbalski klub Šalke pojačao je bezbednost i najavio da će podneti krivične prijave protiv sopstvenih navijača posle napada na igrače i članove ekipe zbog ispadanja iz Bundeslige\nFOTO: EPA/Frederik Šejdnman\nŠalke je u sredu u Bilefeldu izgubio od Arminije sa 0:1 i ispao je iz lige prvi put posle 30 godina, a oko 600 navijača dočekalo je autobus koji je prevozio ekipu.\nKad je ekipa izašla iz autobusa, pojedini navijači gađali su igrače jajima i kamenicama, vređali su ih, a policija je morala da interveniše.\nNemački mediji preneli su da su navijači jurili igrače u blizini stadiona i da je oštećeno nekoliko automobila.\n– Fudbalski klub Šalke je već preduzeo mere kako bi osigurao bezbednost igrača i ekipe. Pored toga, klub će podneti krivične prijave i ne samo da će maksimalnim naporima pokrenuti internu istragu incidenta, već će i na svaki način pomoći nadležnima u njihovim istragama – navodi se u saopštenju.\nŠalke će 8. maja igrati protiv Hofenhajma. Ekipa iz Gelzenkirhena je u subotu trebalo da igra protiv Herte, ali je zbog velikog broja zaraženih u berlinskoj ekipi utakmica otkazana, pošto su igrači u karantinu.


Udruživanjem maslinara do nacionalnih i EU potpora | Zadarski list\nPočetna › Županija › Udruživanjem maslinara do nacionalnih i EU potpora\nDesetak značajnijih proizvođača maslinovog ulja s područja Zadarske županije iniciralo je okupljanje u svrhu stvaranja proizvođačke organizacije maslinara, sačinilo poziv na osnovu višegodišnjih razgovora i stremljenja i pozvalo nadležne iz Ministarstva poljoprivrede i Savjetodavne službe. Poziv na okupljanje su potpisali LAG-a „Laura", Poljoprivredne zadruga „Maslina i vino", OPG Baradić Željko, OPG Kulaš Josip, OPG Zagorac Milenko i OPG Strpić Zlatko. Kako je pojasnio i na svom facebook profilu već i objavio državni tajnik u Ministarstvu poljoprivrede Tugomir Majdak:\n- Desetak proizvođača maslinovog ulja na području Zadarske županije, uz podršku Županije, lokalnih vlasti i Savjetodavne službe, donijeli su odluku o udruživanju u proizvođačku organizaciju te realizaciju EU projekata sa ciljem veće kvalitete i konkurentnosti maslinovih ulja.\nMinistarstvo poljoprivrede će ovim i sličnim inicijativama pomoći kako bi njihovi proizvodi bili ne samo dobri, već i izvrsni i tako se pozicionirali na tržištu. Njima sam stoga predstavio kriterije za osnivanje proizvođačke organizacije u sektoru proizvodnje maslinovog ulja .\nBili su, uz državnog tajnika i Zdravko Tušek ravnatelj Savjetodavne službe za selo u RH, dožupan Šime Mršić, Danijel Segarić, pročelnik za poljoprvredu Zadarske županije, Antonio Čakarun, zamjenik načelnika Općine Polača i uz njih Ivan Ćupić iz LAG-a Laura, odnosno proizvođači - uz najveće Radoslava Bobanovića i Željka Uzelca iz PZ Maslina i vino, Mladen Dušević sa svojim OPG-om, Goran Ražnjević, Milenko Zagorac, Josip Kulaš, Željko Baradić, Miroslav Andrić...\nDržavni tajnik Majdak predstavio je koncept proizvođačke organizacije iz Ministarstva pojoprivrede te potanko pojasnio način i uvjete formiranja. Uglavnom, okupljene i njihove zainteresirane kolege s ovog područja, koji žele ući u ovakvu organizaciju, nakon odluke o udruživanju i pristupu ozbiljnom poslu očekuje dokazivanje jednog od tri uvjeta - 150 ha površine, ili 50.000 litara maslinovog ulja, odnosno tri milijuna kuna dokazivo utrženog ulja ili jestivih maslina u prethodne tri godine. Na osnovu toga se dobivaju - poticaji, nacionalni i europski.\nOsnovati se moraju kao zadruga, d.o.o ili Udruženje, te održati osnivačku skupštinu, usvojiti statut i jasne ciljeve i program koji će služiti napretku označen kao poslovni plan. On čini okosnicu za dobivanje sredstava jer, nakon osnivanja udruge ili druge forme, nužno je da poslovni plan usvoji Ministarstvo, dakle da je u skladu sa smjernicama našeg Ministarstva, kao i direktivama EU. Postoje potpore iz državnog proračuna RH, a na temelju prihvaćenog poslovnog plana moguće je dobiti i do 100 posto prihvatljivih troškova, s te osnove, kao i s osnova Europskog poljoprivrednog fonda (EAFRD) za ruralni razvoj također i sredstva Zajedničke organizacije tržišta. Start up potpore mogu ići do 100.000 eura , s time da se nakon osnivanja postotak potpore smanjuje od 100 posto na 80 posto u petoj godini. Iz EU fonda je također moguće dobiti 100.000 eura godišnje, odnosno 500.000 eura u pet godina. Preduvjet je, dakle, službeno potvrđena proizvođačka organizacija maslinara ovog područa (može biti i šire), odobren poslovni plan i dokazana vrijednost utržene proizvodnje u prethodnim godinama (prag je tri milijuna kuna).\nSelect ratingGive Udruživanjem maslinara do nacionalnih i EU potpora 1/5Give Udruživanjem maslinara do nacionalnih i EU potpora 2/5Give Udruživanjem maslinara do nacionalnih i EU potpora 3/5Give Udruživanjem maslinara do nacionalnih i EU potpora 4/5Give Udruživanjem maslinara do nacionalnih i EU potpora 5/5


Employer Branding Akademija | HR Lab\nEmployer Branding Akademija\nNajbrži put da postanete stručnjak za Employer Branding!\nVRHUNSKI EMPLOYER BRANDING VAM DONOSE\nKako da prestignete konkurenciju i privučete i zadržite najbolje kandidate?\nUniversum, kao najveća globalna kompanija za Employer Branding istraživanja i usluge, i naš HR Lab Employer Branding Studio, vas pozivaju da budete deo prve domaće generacijе polaznika čuvene Employer Branding Akademije koja počinje 31. marta 2021.\nImajući u vidu da opšti uspeh kompanija sve više zavisi od toga koliko su uspešne i u sve oštrijoj tržišnoj borbi za talente, postalo je jasno i da će stručnjak za employer branding biti jedno od najtraženijih zanimanja u budućnosti. Akademija vam omogućava da steknete neophodnu ekspertizu i postanete deo svetske zajednice EB profesionalaca.\n4,6 / 5Ocena\n9 / 10Preporuka\nNEKE OD KOMPANIJA ČIJI SU ZAPOSLENI POHAĐALI EMPLOYER BRANDING AKADEMIJU\n„ Pridružite se našem programu ako želite da započnete profesionalni rad na Employer Branding-u na dugoročan, dobro struktuiran i strateški način. Mi vam obezbeđujemo i pružamo znanje i alate kako biste postali profesionalac iz domena brendiranja poslodavaca.\nUniversum-ov Employer Branding strateg i nagrađivani autor\nŠta nudi Employer Branding Akademija?\nKurs vam daje praktične alate, veštine i znanja koji su potrebni za izgradnju Employer Branding strategije, njeno sprovođenje i merenje učinka.\nImate pristup najmodernijoj online platformi koja vam obezbeđuje stručne materijale, alate i koristan tekstualni i video sadržaj. Sav sadržaj, predavanja i materijali su na engleskom jeziku.\nJednom kada započnete program koji traje 9 nedelja, module možete prelaziti tako da to bude prilagođeno vašem vremenu, tempu učenja i ostalim svakodnevnim obavezama. 2 do 3 sata nedeljno je u proseku dovoljno da savladate sve zadatke.\nAkademija će vam omogućiti pristup jedinstvenoj i zatvorenoj mreži kolega profesionalaca širom sveta koji dele najbolje prakse i znanja iz svojih kompanija.\nPo završetku Akademije dobijate jedinstven, globalno priznat Universum-ov sertifikat i digitalni bedž.\nKome je namenjena Employer Branding Akademija?\nEmployer Branding Akademija je za sve osobe koji imaju ili žele da imaju uticaj na brendiranje poslodavaca i ostale procese privlačenja i zadržavanja talenata u svojim kompanijama, bez obzira na veličinu ili industriju u kojoj te kompanije posluju.\nBez obzira da li ste na menadžerskim ili operativnim pozicijama, te da li ste tek zakoračili u poslovni svet ili imate dugogodišnje iskustvo, Akademija je naročito pogodna za sve one koji na svojim radinim pozicijama obavljaju neke od sledećih delatnosti:\nEMPLOYER BRANDINGLJUDSKI RESURSIREGRUTACIJAAKVIZICIJA TALENATAMARKETINGKOMUNIKACIJEMENADŽMENT\nŠta ćete sve naučiti?\nZAŠTO EMPLOYER BRANDING\nOvaj modul će vam omogućiti dubinsko razumevanje vrednosti brendiranja i predstaviti ključne korake koje je potrebno da preduzmete kako biste uspostavili čvrstu osnovu za vašu Employer Branding strategiju.\nUskladite Employer Branding aktivnosti sa širim organizacionim ciljevima\nIspravno identifikujete vaše ciljne grupe\nUtvrdite trenutno stanje vašeg brenda poslodavca\nKAKO NAPRAVITI STRATEGIJU\nOvaj modul će vam pomoći da utvrdite i razvijete strategiju koja će stvoriti snažan brend poslodavca i kako da se efikasnije bavite ključnim potrebama vaše organizacije za talentima.\nDefinišete vaše ključne strateške ciljeve i ključne pokazatelje uspešnosti (KPI)\nKreirate ubedljivu argumentacije koje opravdavaju ulaganje vaše kompanije u brend poslodavca\nRazvijete i definišite pobednički EVP\nKAKO ISPRIČATI VAŠU PRIČU\nKroz ovaj modul ćete saznati kako da kreirate vaše ključne poruke i prenesete ih pravim ljudima, u pravuo vreme i kroz prave kanale.\nUspostavite odgovarajući vizuelni identitet za vaš brenda poslodavca\nRazvijete efikasan plan aktivacije tog brenda\nLokalizujete svoju priču i prilagodite je specifičnostima okruženja\nPRAĆENJE REZULTATA I PRILAGOĐAVANJE\nOvaj modul će vam pokazati kako da interno komunicirate, steknete podršku svojih timova i odobrenje menadžmenta, pomognete kompaniji u pružanju pravog iskustva ciljnim grupama i na kraju, kako sve to da izmerite.\nUputite i uključite ključne kolege i sektore u ceo proces\nOblikujete iskustvo kandidata i zaposlenih\nPratite, merite i prilagođavate vašu strategiju\nPRAKTIČNA PRIMENA NOVOSTEČENIH ZNANJA\nPeti modul će znanja i veštine koje ste stekli tokom pohađanja Akademije staviti na praktičan test, kroz studiju stvarnog slučaja.\nPOSLEDNJI MODUL SE SASTOJI IZ:\nFinalne vežbe za uspešan završetak kursa\nPredstavljanja završne vežbe kolegama i predstavnicima Universum-a tokom interaktivnog vebinara\nRazmene povratnih informacija sa iskusnim stručnjacima za brendiranje poslodavaca\nVaš kalendar za Employer Branding uspeh\nMODUL 11-3. nedeljaonline\nMODUL 23-4. nedeljaonline\nMODUL 35-7. nedeljaonline\nMODUL 47-9. nedeljaonline\nMODUL 510. nedeljavebinar\nPrijavite se odmah i uštedite\nUkoliko želite da pohađate Employer Branding Akademiju ili vam je potrebno više informacija popunite formu klikom na dugme "Želim više informacija" i mi ćemo vas kontaktirati u najkraćem mogućem roku.\nOdobravamo popuste za članove HR Lab Kluba lojalnosti, kao i na kupovine za više od jednog učesnika iz iste kompanije.\nUkoliko su vam potrebne dodatne informacije ili specifično rešenje, ostavite nam vaše podatke i kontaktiraćemo vas uskoro.


Konzularne konsultacije sa Bosnom i Hercegovinom\nKonzularne konsultacije Ministarstva spoljnih poslova Republike Srbije i Ministarstva inostranih poslova Bosne i Hercegovine na nivou pomoćnika ministra za konzularne poslove održane su 02. oktobra 2019. godine u Sarajevu.\nDelegaciju Ministarstva spoljnih poslova Republike Srbije predvodio je ambasador Aca Jovanović, v.d. pomoćnik ministra za spoljne poslove, a delegaciju Ministarstva inostranih poslova Bosne i Hercegovine Frano Planinić, pomoćnik ministra za međunarodno pravne i konzularne poslove.\nTokom konsultacija razmenjena su mišljenja i iskustva u pogledu ugovorno-pravne regulative iz oblasti konzularnih poslova, pružanja konzularne zaštite i modernizacije rada konzularnih službi, primeni Sporazuma o uzajamnom zastupanju u pružanju konzularne zaštite i usluga u trećim državama kao i informacije o pograničnoj saradnji i migracijama.\nBilateralni konzularni odnosi Republike Srbije i Bosne i Hercegovine ocenjeni su kao dobri, da nema značajnih otvorenih pitanja i da je ugovorno-pravni okvir u konzularnoj oblasti zaokružen. Dva ministarstva će nastaviti intenzivnu saradnju po pitanju usklađivanja unutrašnjih propisa iz konzularne oblasti sa pravnim tekovinama EU, uzajamnog konzularnog zastupanja posebno u oblasti konzularne zaštite i modernizacije konzularnog rada.\nKonstatovano je da diplomatsko-konzularna predstavništva obe zemlje ostvaruju kvalitetnu i sadržajnu saradnju sa nadležnim organima države prijema i dogovoreno je da se u skladu sa dosadašnjom dobrom praksom nastavi sa redovnim održavanjem konzularnih konsultacija između dva ministarstva.


‘Od Naisusa do Niša’ – Kviz o najvećem gradu u jugoistočnoj Srbiji na edukativan način | MediaPress\n‘Od Naisusa do Niša’ – Kviz o najvećem gradu u jugoistočnoj Srbiji na edukativan način\nJedna stara mudrost kaže: “Čovek se navikne na sve, sem Nišlija na padeži”. 😉\nTa jezička specifičnost grada na Nišavi nije jedina stvar koja ga izdvaja, tu je njegova bogata istorija, privreda, turizam, kultura, obrazovanje koje vam autori kviza i aplikacije ‘Od Naisusa do Niša’ donose na edukativan način.\nPortal Media Press vam preporučuje kviz aplikaciju koja vam na zabavan, moderan, tehnološki prihvatljiv i popularan način predstavlja grad Niš.\nOsnovna ideja projekta ‘Od Naisusa do Niša’ je da edukativno utiče na učesnike u kvizu i da se na popularan i prihvatljiv način približi urbanoj školskoj generaciji – putem desktop i mobilne aplikacije, edukativno-zabavne video igre (kviza) sa tematikom grada Niša.- navode autori.\nKorisnici aplikacije će moći da saznaju značajne činjenice o istorijskim spomenicima: Medijana, Čegar, Ćele Kula, Bubanj, Logor na Crvenom Krstu, kao i o znamenitim ličnostima poput Konstantina Velikog, Stevana Sinđelića, Branka Miljkovića i drugih.\nTu je i svojevrsni vodič kroz aktuelna dešavanja u gradu i tradicionalne festivale: Filmske susrete, Horske svečanosti, Nišvil…\nKroz kviz pitanja obuhvaćeni su i važni podaci iz oblasti obrazovanja, arhitekture, zdravstva, kulture, sporta i turizma.\nAplikacija je već postala interesantna i ljudima koji ne žive u Nišu, kao onlajn vodič u obliku kviza kroz najveći grad jugoistočne Srbije. Uskoro će biti dostupna na svim relevantnim lokacijama putem distribucije na Internetu. Trenutno je u test fazi, a možete je skinuti i isprobati sa web adrese: http://www.joombooz.com/naissus2017/.\nU aplikaciji ‘Od Naisusa do Niša’ imate mogućnost da sami odgovarate na pitanja vezana za grad Niš, a postoji mogućnost igranja i sa više prijatelja istovremeno.\nMožete izabrati pitanja iz vaše oblasti interesovanja na koja bi ste želeli da odgovarate, npr. sport, muzika, industrija, poznate nišlije, delovi grada… Izdvajamo rubriku ‘staroniški govor’ u kojoj možete proveriti svoje poznavanje nekadašnjeg govora Nišlija.\nTrenutna verzija poseduje više hiljada jedinstvenih pitanja uz konstantno ažuriranje novih, a učešće možete uzeti i vi ukoliko pošaljete svoje predloge putem mejl adese info@joombooz.com.\nPosebnu zahvalnost za realizaciju Projekta ‘Od Naisusa do Niša’ autori projekta duguju Upravi za kulturu Grada Niša koja je prepoznala značaj ovakve aplikacije i finansijski pomogla realizaciju.\nU planu su nove aplikacije koji će biti od opšte društvene koristi i koje će promovisati grad Niš u zemlji i svetu na originalan način.\nTag:aplikacijaEdukacijagrad NisKviznisOd Naisusa do NišapitanjaProjekat\nTematska dijaloška platforma održana je na Zoom platformi, na temu „Zna\n‘Sleep as Android’ za zdraviji san\nSleep as Android je namenjen popravljanju kvaliteta sna, te navika koje lo�\nČak i u normalnim okolnostima nije prijatno biti u vozu ili autobusu punom\nSamoubistvo u Nišu: Razneo se bombom zbog nesrećne ljubavi\nPovređena žena (41) u udesu u centru Niša


Društvena bolest i bolest zavisnosti pojedinca | MedicalCG Magazin o zdravlju i medicini\nNaslovna Izdanje Br. 31 Društvena bolest i bolest zavisnosti pojedinca\nDruštvena bolest i bolest zavisnosti pojedinca\n[heading]U Centru za nauku realizovan Seminar o sektama[/heading] Centar za nauku Kliničkog centra Crne Gore bio je organizator seminara koji se ticao jedne ne sasvim uobičajene teme kada su u pitanju skupovi koji se ovdje organizuju. Predmet događaja bio je uticaj i načini funkcionisanja sekti. Inicijator je bio psiholog Ivan Brajković, a publika koju su uglavnom činili psiholozi i psihijatri imala je priliku da čuje izlaganja profesionalaca koji se bave uticajem sekti, prije svih Zorana Lukovića, glavnog inspektora Uprave policije – Beograd, i specijaliste medicinske psihologije Vlajka Panovića, stručnjaka sa Vojno-medicinske akademije u Beogradu.\nOtvarajući Seminar o sektama, dr Slavica Vuisić, načelnica Centra za nauku Kliničkog centra, navela je da se o grupacijama kakve su sekte malo zna, ali se zna da ih ima, da ima problema u zdravstvu vezanih za uticaj sekti, ali da ni taj segment nije detaljno upoznat. 27. oktobra, upravo u cilju upoznavanja sa novim oblicima zavisnosti – prvenstveno sa sektnim djelovanjem – organizovan je ovaj događaj. U kratkom osvrtu na temu, dr Aleksandar Celebić, skrenuo je pažnju prisutnih na značenje ovog društveno pogubnog vida udruživanja i aspekt međunarodnog djelovanja.\nSLABOST POJEDINCA I UTICAJ SEKTE\nOpšte je poznato da sekte predstavljaju kompleksnu društvenu pojavu koja se nameće kao veliki problem normalnog funkcionisanja društva. Prema jednoj od najprihvatljivijih definicija, po ocjeni inspektora Zorana Lukovića, one predstavljaju svaku socijalnu grupu, bez obzira na broj članova formu organizacije i način registracije, koja vrši prevarnu zloupotrebu stanja i neznanja u situaciji slabosti pojedinca. Trudnice, maloljetnici, osobe kojima je potrebna pomoć, ali i pretjerano ambiciozni, usamljeni, asocijalizovani, predstavljaju osnovne ciljne grupe uticaja sekti. Pored vjerskih, u društvu postoje sektna djelovanja u vidu transgeneracijskih udruženja, neformalnih grupa mladih, koketirajućih satanista, ali se može govoriti i o uticaju brojnih guru pokreta, opasnosti od zloupotrebe humanitarnih organizacija, sinkretističkih sekti tipa Nju ejdž pokreta i sl. Govoreći o raznovrsnim pogubnim uticajima ovakvog djelovanja, inspektor Luković je opisao cijeli niz slučajeva manipulacije ličnošću iniciranim od strane vođe sekti, koji uvijek imaju posljedice u vidu seksualne zloupotrebe, ukidanja osnovnih prava ličnosti, a u nerijetkim slučajevima ishod je fatalan -izvršenje samoubistva ili ubistva. Pored poništavanja osnovnih društvenih vrijednosti – uništavanja porodice – rad sekti se usmjerava na korišćenje lične nesreće osobe koja je žrtva.\nKako je gospodin Luković upozorio, kursevi samo-pomoći, podizanja mentalne spremnosti, komercijalni kultovi, uticaj društvenih mreža dostupnih na internetu spadaju u samo neke oblike širenja uticaja sekti. Stoga je, smatra on, neophodno sprovesti obuhvatnu akciju profesionalaca raznih profila: između ostalih psihologa i psihijatara. Od ne manje važnosti je donošenje zakonske regulative kojom bi se sankcionisala zloupotreba slobode udruživanja. Kada je u pitanju medicina, tipičan primjer sektnog djelovanja prepoznaje se u nametljivom djelovanju brojnih „stručnjaka” alternativne medicine, tzv. terapijskih sekti. Nažalost, upozorio je g. Luković, nije rijedak slučaj da dođe do zloupotrebe nauke te da profesionalni ljekari i psiholozi krenu ovim putem, u cilju ostvarenja materijalne dobiti.\nSINDROM ZAVISNOSTI OD SEKTE\nSekte, prema riječima spec. dr Vlajka Panovića, predstavljaju novu socijalnu patologiju koja se širi kao pustinjski požar. Ukazujući na paradoks da u eri napretka informatičko-industrijske civilizacije sve više osoba postaju žrtve socijalne izolovanosti, on je objasnio da upravo takva klima pogoduje uticaju sekti. Usamljene osobe odgovaraju pozivu za udruživanje u krug „sličnih”, stvaraju iluziju o tome da su nekome potrebne i, korak po korak, postaju žrtve kriminalnih naloga sekte čiji su članovi. Psihijatrijski termin za ovakav oblik zavisnosti, kako je saopštio dr Panović, naziva se sindrom vezanosti za sektu.\nRoditeljstvo danas dobija sve zahtjevniji oblik. Od roditelja se očekuje da pravovremeno prepoznaju promjene u ponašanju svoje djece i da pronađu način za ukazivanje pomoći. – Pomozite djeci da ono što gledaju i čitaju zapravo vi vidite kako oni to razumiju i da bi mogli da razlikuju dobro od zla, tužno od lijepog, prljavo od čistog – apel je dr Panovića upućen roditeljima koji zbog obaveza na poslu ili čega drugog zanemaruju obaveze prema djetetu. Djeci, smatra on, treba podariti mogućnost odrastanja bez pretjeranog uticaja interneta, video igrica i crtanih filmova koji u njima mogu da probude agresivnost.\nSvjesnim uticajem na remećenje mehanizma lučenja kortizola/adrenalina, koji se prirodno pojačava tokom stresa, posredstvom medijskih sadržaja, utiče se na poremećaj ličnosti djeteta. Njegovim odrastanjem ovaj uticaj se širi na razbijanje porodice, naravno one u kojoj vladaju poremećeni porodični odnosi: neusaglašenost roditelja, neposvećenost roditeljstvu i sl. Dr Panović ističe da čak oko 90% ukupnog broja zavisnika od heroina u djetinjstvu nije upoznalo istinsku očinsku pažnju. Očinstvo se, po njemu, uči, i neophodno je da o „prljavoj strani života” dijete bude upoznato od strane oca. Društvo u kom otac i dijete u svakodnevnom razgovoru provedu svega 3-5 minuta ne predstavlja pretjerano veliku prepreku za širenje uticaja sekti. Poremećaj ishrane djeteta, smanjenje trajanja sna i pojava ambicije da se ovlada tehnikama tipa meditacije, signali su koji treba da navedu roditelja da razmisli o njegovom ponašanju.\nPrethodni tekstDijabetesno stopalo\nSledeći tekstLaboratorijska detekcija droge i odredivanje tipa narkomananije


Kraljica Elizabeta II proslavila rođendan\nSelena Gomez: Porazi ih ljubaznošću\nMlada zvezda Selena Gomez predstavila je spot za pesmu Kill Em With Kindness koji je za dan zabeležio više od 2 miliona i 400 hiljada pregleda na kanalu YouTube.\n07-06-2016 | 11:59 | Autor/Izvor: Naxi media\nFoto: YouTube prtsc-SelenaGomezVEVO\nSelena se poslednjih godina u žiži javnosti pretežno nalazila zbog ljubavnih skandala, a novim albumom, nekadašnje Diznijevo dete je pokazalo da je odrasla.\nNjen novi stil je daleko provokativniji, a "Kill Em With Kindness" je četvrti singl sa albuma "Revival". Posle pesama "Same Old Love", "Good For You", "Hands To Myself" i najnoviji singl obiluje seksepilom kao i sama Selena.\nTagovi: zvezde video klipovi selena gomez


118 PREKRŠAJNIH NALOGA ZA NEPROPISNO PARKIRANJE | Trebinje Danas\n118 PREKRŠAJNIH NALOGA ZA NEPROPISNO PARKIRANJE\n26.02.2019. u 14:09\nKomunalna policija Grada Trebinja u proteklom mjesecu, u okviru redovnih aktivnosti, vršila je pojačanu kontrolu nepropisnog parkiranja.\nKontrola nepropisnog parkiranje prvenstveno se odnosila na kontrolisanje parkiranja na trotoarima i zelenim površinama, sa jasnim ciljem, a to je obezbjediti normalne uslove za kretanje pješaka i bolji i uređeniji grad.\n“U navedenom periodu izdato je 118 prekršajnih naloga za navedene prekršaje. Dešava se da ljudi prelaze granice pa vozila često parkiraju i na uređene zelene površine, te je pokrenuta inicijativa da se visina kazni za parkiranje na uređenim zelenim površinama znatno poveća u odnosu na ostale prekršaje, što bi za cilj trebalo da se dodatno poboljša stanje ovoj oblasti”, izjavio je za Trebinje Danas Bojan Čvoro – načelnik Odjeljenja za inspekcijske poslove.\nNačelnik Bojan Čvoro istaka je da će se u narednom periodu ovoj oblasti posvetiti velika pažnja. “Želimo da grad što spremnije dočeka predstojeću turističku sezon I u planu je da u narednom period vršimo pojačanu kontrolu nepropisnog parkiranja vozila”.\nIz nadležnog odjeljenja se apeluje na građane da ne čine navedene prekršaje kako ne bi bili prekršajni procesuirani.


Futsal reprezentacija BiH dva od dva: U Novom Sadu pala i Srbija\nFutsal reprezentativci Bosne i Hercegovine su nakon pobjede nad Sjevernom Makedonijom prošle sedmice i u susretu drugog kola grupe 4 kvalifikacija za Euro 2022. bili uspješni.\nOvaj put naši futsaleri su na gostovanju u Novom Sadu pobijedili Srbiju rezultatom 2:4.\nIako oslabljeni neigranjem trojice standardnih reprezentativaca, kapitena Anela Radmilovića, golmana Stanislava Galića, te Marija Aladžića, izabranici Ive Kreze su prikazali odličnu igru i došli do nova tri boda.\nBh. tim do prednosti dolazi u 6'. Nakon jednog kornera šut Josipa Boškovića golman Srbije Jakov Vulić odbija do Davora Arnautovića koji glavom postiže prvi pogodak na utakmici.\nDomaći sastav do izjednačenja dolazi u 18' iz penala, a strijelac je bio Marko Pršić.\nMinutu poslije bh. tim dolazi do nove prednosti. Bilal Jelić dobija loptu na sredini igrališta, kreće sam ka protivničkom golu i iskosa sa desne strane pogađa mrežu za 1:2.\nKapiten reprezentacije BiH u večerašnjem susretu Srđan Ivanković u 21' oduzima loptu protivnicima i snažno šutira sa desetak metara za 1:3.\nSamo dvije minute poslije Dragan Tomić oduzima loptu Mirku Hrkaču u šestercu bh. tima, asistira Stefanu Rakiću koji je precizan i Srbija smanjuje prednost Bosne i Hercegovine na 2:3.\nIvanković se u 34' odlično oslobađa svojih čuvara i sa oko 8 metara postiže svoj drugi gol na susretu i postavlja konačan rezultat.\nPo završetku utakmice selektor bh. tima Ivo Krezo je izjavio:\n„Zahvalio bih se Srbiji na fer i korektnoj igri, kao i na odličnom domaćinstvu. Kao što je poznato, nama su večeras nedostajala tri bitna igrača. Međutim, takav smo narod da ono što nas ne ubije, ojača nas. Igrali smo na veoma visokom nivou, stvarali prilike. Protivnik je takođe imao svoje šanse. Čestitam svojim igračima na odličnoj igri i zasluženoj pobjedi. Večeras su ostavili srce na terenu.“\nBosna i Hercegovina je trenutno prva u grupi 4 sa maksimalnih 6 bodova, a u trećem kolu će gostovati u Rumuniji 4. marta.\nSudije: Ondřej Černý, Jan Kresta (Češka Republika)\nSrbija: Jakov Vulić, Stefan Rakić, Dragan Tomić, Marko Pršić, Strahinja Petrov, Miljan Radmanović, Ninoslav Aleksić, Andreja Stojčevski, Davor Popović, Denis Ramić, Jovan Lazarević, Miloš Simić, Miloš Stojković, Lazar Milosavljević. Selektor: Goran Ivančić.\nBosna i Hercegovina: Darko Milanović, Srđan Ivanković, Bilal Jelić, Mirko Hrkač, Nermin Kahvedžić, Andrijano Dujmović, Josip Sesar, Marin Sesar, Davor Arnautović, Josip Bošković, Emir Omerhodžić, Sabahudin Petak. Selektor: Ivo Krezo.


Magazin » Ljubav » Ljubav i strast » Poziv za sve ljubavnike: Prvi svetski Dureks Eksperiment\n7.06.2013 12:28 AM\nDureks nastoji da kroz eksperimente koji, pored zadovoljstva i strasti, istražuju emocije i intimnost dokaže da sjajan seks nije samo fizičke prirode\n30 zemalja iz čitavog sveta učestvuje u Dureks Eksperimentu\nDureks Eksperiment aplikacija omogući će parovima da mere, ocene i prate nivo seksualnog zadovoljstva: [www.durexperiment.com].\nDureks, vodeći svetski brend za zdrav seksualni život, pokreće prvi globalni Dureks Eksperiment. Od 3. juna 2013. milioni ljubavnika iz više od 30 zemalja* će biti u mogućnosti da se prijavi, istraži svoj seksualni život i podeli rezultate sa celim svetom.\nEksperimenti su kreirani nakon što su rezultati globalnog istraživanja Durex Sexual Wellbeing pokazali da 54% ljudi nije potpuno zadovoljno svojim seksualnim životom – iako se 83% izjasnilo da je seks blagotvoran za celokupno zdravlje i blagostanje.\nDureks veruje da sjajan seks nikada nije samo fizički. Da bi seksualni život bio na zadovoljavajućem nivou, mora se vezati i za fizičko i za emotivno iskustvo. Dureks ima za cilj da podstakne ljubavnike širom sveta da se otvore i dozvole da ih pokrene snaga sjajnog seksa.\nDureks je započeo prvu fazu ovog eksperimenta potragom za Dureks Ljubavnicima iz zemalja učesnica širom sveta koji će biti deo ovog zabavnog i značajnog Dureks Eksperimenta. Imaće jedinstvenu priliku da istraže svoje strasti, otkriju šta ih ispunjava ispod pokrivača i šta im zapravo znači sjajan seks.\nTokom četiri nedelje parovi će eksperimentisati kroz seriju seksualnih scenarija koja su osmislili stručnjaci iz Dureksa u saradnji sa vodećim ekspertima iz ove oblasti, a koji će stimulisati sve učesnike partnere na jedan potpuno novi način. Parovi će probati sve od poboljšane predigre i seksi intimnih razgovora, do menjanja uloga i uvođenja avanture u seksualni život.\nEmocionalne i fizičke reakcije Dureks Ljubavnika meriće se pomoću najsavremenijih kardio monitora kako bi se izmerile promene u brzini rada srca koje ukazuju na uzbuđenje i procenilo zadovoljstvo koje proizilazi iz emotivnog stanja. Eksperimente će nadgledati i voditi stručno lice koje istražuje i meri emotivne reakcije ljudi na razne stimulanse, g-din Brendan Voker.\nIzabrani Dureks Ljubavnici će otići u romantičnu Veneciju u Italiji gde će eksperiment biti započet. U Veneciji ih očekuje pažnja, romantika i avantura, kao i kompletan brifing o Dureks Eksperimentu. Dok su u Veneciji, izabrani Ljubavnici će biti upućeni u eksperimente kroz uvodni seminar i konstantnu prodršku od strane vodećeg psihologa za veze, Dr. Suzan Kvilijam, dok će od Brendana Vokera dobiti uputstva kako da vrše merenja.\nOsobe koje žele da se kandiduju za Dureks Ljubavnike u Srbiji mogu se prijaviti preko Dureks web sajta.\nNeće samo Dureks Ljubavnici imati priliku da eksperimentišu; parovi širom sveta moći će da rade iste eksperimente kod kuće tako što će preuzeti besplatu Dureks Experiment aplikaciju koja preko kamere smartfona meri otkucaje srca i omogućava da ocenite nivo zadovoljstva.\nParovi koji budu inspirisani da isprobaju ove eksperimente kod kuće mogu izabrati nivo anonimnosti prilikom podešavanja aplikacije, pre nego što počnu da primenjuju scenarije koji će im pomoći da saznaju koliko su blizu Dureksovoj “idealnoj tački” seksualnog zadovoljstva. Podaci hiljada parova širom sveta će se iskoristiti za kreiranje globalne “ljubavne” mape. Dureks će saznati jednom za svagda da li su Francuzi zaista bolji ljubavnici, da li je istina da se plavuše više zabavljaju i da li sjajan seks zaista počinje pre nego što dođete do kreveta.\nFolker Sajdou, direktor za globalne kategorije u kompaniji Dureks, izjavio je: “Kreirali smo Dureks Experiment kao odgovor na činjenicu da veliki broj ljudi pridaje veliki značaj svom seksualnom životu. Želimo da inspirišemo parove i damo im materijal na osnovu kojeg će razmišljati o značaju seksa u njihovoj vezi.\nŽeleli smo da koristimo ove eksperimente kao šansu za parove da zaista istraže strasti, zadovoljstva i intimne misli i pokažemo im da, uz malo “poznavanja zanata” i truda, mogu ostvariti jaču povezanost i otkriti nove načine da uživaju u seksu koji imaju.”\nBrendan Voker, zadužen za merenje uzbuđenja na ovom projektu, izlavio je: “Kroz ovaj naš ekperiment želimo da istražimo fizičke i emotivne aspekte vođenja ljubavi kako bismo ustanovili kakav efekat imaju na zadovoljstvo, uzbuđenje i sreću parova. Može biti da je dovoljno samo razgovarati o tome šta vas uzbuđuje, ali ta jedna jednostavna promena stimulus može kreirati konekciju koja pojačava reakcije vašeg tela i podići čitavo iskustvo na viši nivo.”\nSuzan Kvilijam, psiholog koji radi na projektu, izjavila je: “Jasno je da parovi žele da unaprede svoj seksualni život, a kao psiholog za veze, znam da je to najbolje postići poboljšanjem i emotivne i fizičke veze između partnera. Sjajno je što Dureks Experiment želi da istraži i poboljša strast podsticanjem intimnosti na oba plana. Ovaj projekat je revolucionaran i rezultati će u velikoj meri doprineti seksualnoj ispunjenosti širom sveta.”\ndureks, durex, kondomi, prezervativi, seksualni uzitak, uzivanje u sexu\nPočinje najinteresantniji izazov u vođenju ljubavi\nSomeone Like Me – doprinesimo stvaranju sveta bez HIV-a\npetak, 07.06.2013. 14:18\nSuper! Ovakve akcije su nam potrebne! Više sex-a više zabave ))\npetak, 07.06.2013. 14:57\nI ja hoću da učestvujem, samo moram da nagovorim dečka…hihihi\nMedicinska dijeta – brza, laka i zdrava petak, jun 7th, 2013 02:57 pm GMT +2\nUN dijeta za brzo skidanje kilograma petak, jun 7th, 2013 02:57 pm GMT +2\nPilula za dan posle – za i protiv petak, jun 7th, 2013 02:57 pm GMT +2\nSvi patenti Nikole Tesle petak, jun 7th, 2013 02:57 pm GMT +2\nKako pobediti strah petak, jun 7th, 2013 02:57 pm GMT +2


KO je zaista POBEDIO na lokalnim izborima u Vranju? | VRANJSKE\nKO je zaista POBEDIO na lokalnim izborima u Vranju?\nOtužno zvuči samohvala Unije mladih SNS u Vranju u saopštenju od petka 31. jula «da je uspeh njihove stranke na izborima za parlament Grada Vranja nezabeležen u istoriji svih lokalnih izbora».\nOa tvrdnja, očigledno za unutar stranačku upotrebu, srpskim rečima rečeno, masna je laž.\nVranje ima 72.000 glasača, od kojih, verovatno oduševljeni politikom SNS-a, njih 50 odsto uopšte nije izašlo na izbore, pa je u situaciji kada se SNS takmičio sa samim sobom, na raspolaganju bilo oko 35.000 glasova.\nU toj situaciji, lista „Vučić – Za našu decu“, dakle ne SNS, u Vranju je osvojila, ajde, recimo, 50 odsto glasova, što je oko 17.000 birača.\nIli, SNS ovde vlada sa osvojenih 17.000 glasova od mogućih 70.000, dakle sa 24,67 odsto podrške birača!\nDakle, to je sve pre nego ubedljivo, a vrlo daleko od nekadašnjih rezultata vodećih lokalnih stranaka na izborima.\nAko oni sami ne znaju, neko bi morao tim mladim ljudima da pojasni da je najuspešniji izborni rezultat na izborima u Vranju ostvarila Socijalistička partija Srbije, 9. decembra 1990. godine, kada je osvojila svih 65 odborničkih mandata.\nDakle, ne 26 odsto kao SNS, nego 100 odsto, što je za oko 75 odsto više od 25 odsto.\nViše. Ne manje.\nNezavisno od činjenice da je izborni sistem na prvim višestranačkim izborima u Vranju bio većinski i nije realno odražavao volju biračkog tela, kao i da je SPS, kao naslednica Saveza komunista imala ogromne institucionalne prednosti nad opozicionim strankama i počinila niz nepravilnosti i izbornih krađa, taj rezultat je za 30 godina izbornog nadmetanja ostao nezabeležen.\nIzuzetan uspeh na lokalnim izborima u Vranju zabeležili su vranjski socijalisti i na lokalnim izborima 24. sptembra 2000. godine, kada su od 65 odborničkih mandata u lokalnom parlamentu osvojili 63 odbornika, takođe u uslovima većinskog izbornog sistema.\nPrema ovim podacima, napednjaci su u Vranju 21. juna 2020. godine ostvarili jedan od najgorih rezultata koje je neka vladajuća stranka do sada u Vranju ostvarila na lokalnim izborima.\nLegalitet da, legitimitet pod teškom sumnjom.\nUz to, SNS i nije izlatila na izbore, nego se borila za listu „Vučić - Za našu decu“.\nŠto će reći – da ne beše Vučića i gradonačelnika Milenkovića, koji je sebe tokom čitave izborbne kampanje isturao u prvi plan, ko bi glasao sa Đošu, Bulata, Mariju, Antu... a kamoli za Očinji Vid, Jovanu i Filipka?\nKO? je pobedio na lokalnim\n13:28 | 01.08.2020\nKO? je pobedio na lokalnim izborima PA NAROD je pobedio svojim glasanjem narod je Iskorenio Žutu Kugu i njene metastaze iz Vranje.\nRodjace,ti si pomesao finte!\n19:46 | 01.08.2020\nZuti nikada nisu bili u sedlu u ovom gradu!\nTi si kao Palitrex zaštićen\n20:05 | 01.08.2020\nTi si kao Palitrex zaštićen od svake nevolje, što te boli uvo!\nPobedio pametan narod koji\nPobedio pametan narod koji nije glasao i nije se prodao\nMi koji nismo izašli na\n15:38 | 01.08.2020\nMi koji nismo izašli na glasanje mi smo pobedili. A ovi lopovi iz SNS su krađom dopunili glasove do 50 proc.to znači bazirani izbori krađom. Lopovi\nMozete li da pojasnite kako\n13:38 | 01.08.2020\nMozete li da pojasnite kako je sps 1990. godine mogo da ima 100%. Je l' to znaci da su svi punoletni gradjani izasli i glasali za sps? Ili po ovoj racunici koju ste postavili da se niste mozda zeznuli za duplo pa umesto 100% da su imali manje od 50%\nStefan i Milan su odlicni.\n14:24 | 01.08.2020\nStefan i Milan su odlicni. Naspram Jovane koja se previse antipaticna i prepotentna! Misli ako je otisla na stranacku akademiju i postala mladi "lider" da je uhvatila Boga da ne kazem za sta\nОдлична анализа,ко жели од\n14:45 | 01.08.2020\nОдлична анализа,ко жели од политичара да види где је нека се нм запита колико бирача има Врање, колико становника,нека виде колико је гласало и под којим условима и притиску.\nАли било би добро да се таква анализа уради на нивоу Београда и Србије.\nПа онда видите колико смо,јаки',.\n14:46 | 01.08.2020\nОдлична анализа,ко жели од политичара да види где је нека се запита колико бирача има Врање, колико становника,нека виде колико је гласало и под којим условима и притиску.\nПа онда видите колико смо,,јаки".\nPitanje pobede u Vranje i\nPitanje pobede u Vranje i uopste je veliko cudo. Po popisu iz 1991.god Vanje sa Vr.banjom je imalo oko 83000 stanovnika.Od toga koliko je umrlo jer vidno su sela prazna,mnogi mladi su otisli iz Vranja pa od te brojke koliko ima maloletnih,pa je pitanje odakle 70000 glasaca.Jedina mogucnost je ako su svi umrli od 80. naovamo glasali.Jeste li uopste normalni SNS uopste nije imala listu.Bile su liste recimo SPS-Ivica Dacic,Za nasu decu Aleksabdar Vucic i dr.Kako predsednik drzave moze da ima svoju listu.Kad se menjao zakon jer Tomislav Nikolic na prethodne izbore nateran je da podnese ostavku na mestu predsednika stranke da bi bio nosilac liste jer je pobedio na republicke izbore pa posle bio predsednik drzave. Kako iz SNS stranke iz Vranja mogu da budu na listu za nasu decu Aleksandar Vucic za republicki parlament da li su u koaliciju na republickom nivou a na gradskom samostalni.Ova pitanja su bitna i treba razjasniti biracima,jer su obmanuti.


Povećan broj tražilaca azila i maloletnih migranata | (Vesti - 29. 10. 2014) Subotica.com\nPovećan broj tražilaca azila i maloletnih migranata\n29.10.2014. u 15:45h\nOve godine je povećan broj tražilaca azila u Srbiji, tako da se očekuje da ta cifra dostigne broj 10.000 do kraja godine rečeno je na radionici koja je održana juče. Primećeno je i da je povećan broj dece migranata koja putuju bez pratnje odraslih. “Priče o azilu u trgovina ljudima” naziv je radionice koju je organizovala Lokalna mreža za podršku žrtvama i prevenciju trgovine ljudima. Za vreme radionice prikazan je film “Put ka gore”, autora Mirka Rudića.\nMali broj srednjoškolaca se odazvao interaktivnoj radionici koja je imala za cilj da približi pojmove migranata, azilanata i trgovine ljudima.Centar za zaštitu i pomoć tražiocima azila je istakao da je povećan broj tražilaca azila i zbog toga u Srbiji je otvoreno pet centara za njihov smeštaj. Subotica je pogranični grad i veliki broj ilegalnih migranata se često krije u ilegalnim naseljima. Pre mesec dana evidentirano je više od 60 ilegalnih migranata koji se skrivaju u Subotici.\nUdruženje građana “Atina” ove godine je pokrenula projekat otvorenog dijaloga. Realizuje se u pet gradova zbog povećanog broja tražioca azila u Srbiji. Prema podacima koje ima Centar za azil povećan je rizik da migranti postanu žrtve raznih krivičnih dela. Značajno se povećao broj migranata žena i dece i tražioca azila.\nCentar za socijalni rad radi sa maloletnicima do 18 godina u koliko su u pitanju migranti i azilanti. Prihvatna stanica za ova lica se nalazi u Domu za decu ometenu u razvoju "Kolevka".\nInteraktivna radionica organizovana je u okviru programa Otvaranje dijaloga između migranata i građana o međusobnoj toleranciji i nenasilju koji sprovodi NVO Atina iz Beograda, Centar za zaštitu i pomoć tražiocima azila uz finanasijsku podršku Evropske unije i Vlade Srbije.\n"Kolevka" prihvatilište i za maloletne azilante


Glavne uloge: John Crosby, Regina Curtin, Michael Ray Davis\nPorodica Pemberton je odlučila da napusti kišnu Englesku i preseli se u sunčanu Floridu. Glava porodice Mal je kupio kamp park kako bi pokrenuo porodičan posao. Ali uskoro će shvatiti da neće živeti bajno i sjajno. Otkrio je da je taj park zapravo naseljen ekscentričnim stanarima koji i nisu baš oduševeljni njihovim dolaskom.


Brdaši u Ogulinu - Autosport.hr\nNakon godinu dana pauze, brdska utrka u Ogulinu će se opet održati. Organizator je AK Klek iz Ogulina, a utrka nosi naziv 7. Nagrada grada Ogulina 'Memorijal Ivica Kišasondi'.\nStaza "KLEK" dugačka je 4.300 metara, a ove godine na njoj će biti postavljene samo dvije šikane. Podsjetimo se, posljednji put kada se utrka održala, dakle 2003. godine, na stazi su bile 4 šikane za usporenje.\nLista prijava broji 62 vozača. Tri formule, dva ST automobila, pa redom 5 vozača u klasi N1, jedan u N2, 9 u N3 (od toga 3 Honde Civic Type R kup), dva u N5, 3 u A6, 2 u A7, 7 u A8. Najbrojnija, kao i uvijek, je grupa H. Šest vozača u H12, 7 u H13, 7 u H14, 4 u H15 i 3 u 18 (HAKS Felicia kup).\nNatjecanje će se održati prema sljedećem rasporedu:\n14.00-18.00 Tehnički prijam vozila i verifikacija\n08.30 Sastanak sa vozača\n13.30 Otvaranje utrke\n13.45 Prva vožnja\n15.45 Druga vožnja\n19.30 Svečano proglašenje pobjednika u Caffe baru “Maximo”


Profil firme - Xizi Lift Co., Ltd\nVertikalna putnik protok\nHorizontalna putnik protok\nXızı ELEVATOR CO., LTD je u stopostotnom vlasništvu Xızı UHC, sa brendom "Xızı" (u daljem tekstu "Xızı"). Kompanija cilja high-end tržištu, čiji je cilj značajan strateški razvoj lifta poslovanja Xızı UHC. Brand Xızı može biti datira još iz godine 1981. Do sada, ovaj potpuno cross-vijek je trajao više od 30 godina, i pod uslovom najistaknutijih građevina transport rješenja za više od 60 zemalja i regija u svijetu, stalno osvojio prepoznavanje tržišta i povjerenje partnera. Xızı je u skladu od početka do kraja, insistirajući da se vrati u temelja, iznošenje savršen proizvoda boraveći istina misiji.\nSjedište Xızı se nalazi na jezeru od Qingshan Lake poznat kao "Zeleni Silikonskoj dolini". Kompanija ima registrirani kapital od RMB 2.155 miliona juana i oko 3.000 zaposlenih. To je jedan od vodećih high-end lift poduzeća u Kini, koncentrirajući se na integriran dizajn, R & D, proizvodnja, marketing, instalacija i usluge nakon prodaje od pokretnih stepenica proizvoda. Proizvodi kompanije uključuje putnički lift, panoramski lift, Machine roonless elevaror, bolnica lift, teretni lift, pokretne stepenice, pokretnom trakom, kućno dizalo itd, od 8 serija i više od 10 vrsta lift.\nKompanija je kročio u industriji za gotovo 35 godina, ima čvrste naučnih istraživanja i inovacije snagu. Sada ima više od 300 tehničko osoblje, 60 patent projekata, preduzima 20 ključnih istraživačkih i razvojnih projekata i pokreće 3 ili 4 nove proizvode prosječno godišnje. U međuvremenu, kompanija korporativno postaviti Xızı Institut za istraživanje Zhejiang University s Zhejiang University. Sarađuje intenzivno sa poznatim fakultetima kao što su Tsinghua University i Šangaju Jiaotong University, Xızı je osnovala R & D centar, proizvodnja i proizvodnja centar, tri platforme kvaliteta inspekcije centra u toku ostvarivanja specijalizacije proizvoda, modernizaciju proizvodnje i proširenje preduzeća. Držeći se koncept "Napredak sa Times, stalnim inovacijama", kompanija je uvijek zadržavanje jake konkurentnosti.\nKompanija je već sertifikatom prema ISO9001 sustava upravljanja kvalitetom, ISO14001 Sustav upravljanja zaštitom okoliša, OHSAS18001 Zanimanje zdravlja i sustava upravljanja sigurnošću i tržište prijem certificiranje najviši nivo u svijetu, kao što je CE certifikat za tržište prijem u EU od vodećih proizvoda, CSA certifikati za North america tržište prijem, itd kompanija posjeduje licencu za proizvodnju visokog nivoa u domaćoj industriji i nivo A instalacija, transformacije i dozvolu za održavanje.\nMarketing mreža kompanije formira strateški obrazac "Jedan sjedište, pet velikih regija", s proizvodima proširiti na sve dijelove zemlje. Xızı je osnovala 34 filijala i 28 agencije u raznim centralnim gradovima, kao što su Hangzhou, Jinan, Changsha, Xiamen, Chengdu, Chongqing, Tianjin, Xi'an, Hefei i Nanjing, itd, počinio pružiti "one-stop" full-service klijentima. Lift uređaji se izvoze u 70 zemalja i područja, uključujući Evropu, Bliski Istok, jugoistočnoj Aziji i Australiji, itd u međuvremenu, kompanija je uspostavila razne ekskluzivne agencije i dugoročnih strateških kooperativnih partnera i formira uhodani prekomorska prodaja i servis sistema.\n"Iskreno servis za svaki lift, pružaju sigurnu i trajnu proizvoda kupcima" je poslovna filozofija Xızı. Kompanija tvrdi da preduzeće duh uporne potrage za sigurnost, efikasnost, uštedu energije i udobnost proizvoda, kako bi se obezbedila svjetske tehnologije klase, proizvoda i usluga klijentima.\nAutorsko pravo © 2017 Xızı Lift


Petar Ćorluka: COVID nam je otvorio oči | Manager.ba\nmanager.ba/indikator.ba BiH 18 lipnja, 2021\nDirektor kompanije Violeta i novi vlasnik čapljinske tvornice keksa Lasta koja će nakon sveobuhvatne modernizacije i investiranja 11,5 milijuna eura biti otvorena još ovog ljeta najavio je i nastavak ulaganja u postojeće i nove biznise čime se otvaraju perspektive za nastavak zapošljavanja, brži oporavak i razvoj.\nSudionici drugog Samita privrednih lidera Bosne i Hercegovine i regije - CEO održanom u četvrtak na Ilidži proglasili su pobjedu nad pandemijom korona virusa te najavili nove investicije i proizvode, povećanje proizvodnje i zapošljavanje. Samit je održan u hotelu Hills na čijim je širom otvorenim vratima istaknuta obavijest: "Primamo radnike" što je i svojevrsna potvrda te pobjede.\n-Pandemija nam je otvorila oči - kazao je Petar Ćorluka, direktor kompanije Violeta i novi vlasnik čapljinske tvornice keksa Lasta koja će nakon sveobuhvatne modernizacije i investiranja 11,5 milijuna eura biti otvorena još ovog ljeta.\nIstovremeno najavio je nastavak ulaganja u postojeće i nove biznise čime se otvaraju perspektive za nastavak zapošljavanja, brži oporavak i razvoj.\nOptimistična je bila i Snježana Köpruner, direktorica GS TMT Tvornice mašina Novi Travnik, konstatirajući da je kriza, čije ćemo posljedice još osjećati, prilika za nova ulaganja, supstituciju uvoza vlastitim proizvodima, zadržavanje postojećih i prijem novih radnika.\nOva je tvornica ozbiljno krenula u instaliranje panela za proizvodnju vlastite energije s namjerom da višak te energije plasira na tržište.\nO tome kako su u Tešnju pobijedili krizu govorila je Adisa Sejdić - Karahodžić, direktorica Koteksa, na europskom tržištu priznatog proizvođača predmeta od kože. S obzirom na to da je ovaj grad skoro ostao bez nezaposlene radne snage novi pogon otvorili su u Zavidovićima a dijelove sirove kože koje su do skora bacali pretvaraju u hranu za kućne ljubimce.\nGotovo svaki od nekoliko vrlo zanimljivih panela ovog samita apostrofirao je ekološko osvještenje i doprinos kompanija očuvanju kvaliteta životne sredine. To je veoma bitno za energetski sektor koji prema mišljenju Nihada Harbaša, direktora nLogic Advisory treba da se prilagode zahtjevima Zelene agende. Tim putem krenula je općina Banovići koja upravo ovih dana vlastito zemljište daje na korištenje za izgradnju solarne elektrane.\n-Kompanije na ova pitanja odgovaraju mnogo brže nego što to čine institucije - ustvrdio je i, ne navodeći njeno ime, istakao primjer firme iz Viteza koja ima vlastitu proizvodnju električne energije a viškove plasira na tržište bez ikakve naknade! Država, naime, još nije zakonski uredila ovu oblast kako bi viškovi tako proizvedene energije bili tržišno valorizirani.\nUpečatljiv je primjer hrvatske općine Križevci koja je za samo dva dana građanima prodala solarnu elektranu iz čega se može zaključiti da se ljudi spremni da investiraju vlastiti novac u stvaranje povoljnijih uvjeta života i brži ekonomski razvoj.\nDakle, potpuno je izvjesno da nama u Bosni i Hercegovini ne treba novca. Treba nam razumijevanje i ambijent za nova ulaganja - rečeno je na Samitu privrednih lidera BiH i regije održanom u organizaciji InStore i Altermedia.\nGrudska Violeta sada paralelno radi na više projekta u Hercegovini jamčiti mnoga radna mjesta. Samo...\nRuševnu zgradu koja godinama narušava urbanističku sliku Gruda će Ćorluka do temelja srušiti i do...\nGrupacija Violeta, posluje u tri države regije (Hrvatska, BiH i Slovenija), a u kratkom roku...\nPetar Ćorluka, Teta Violeta


Rama: Ulaganje u mržnju je gubitak - Medija centar\nRama: Ulaganje u mržnju je gubitak\nPremijer Albanije Edi Rama poručio je da komšije ne mogu da se biraju, da Srbi, Hrvati i Crnogorci neće nigde da odu, da svi moramo da odrastemo i ne zaboravimo koliki je gubitak ulagati u mržnju.\nGovoreći na 18. konferenciji Jadransko-jonske inicijative, Rama je istakao da ne treba zaboraviti koliko su se drugi koristili leđima naših zemalja i nevoljama koje smo sami stvorili, aludirajući na zemlje Balkana, prenosi Reporteri.\n„Ovde smo da ostanemo, Srbi neće nigde otići, kao ni Hrvati i Crnogorci. Moramo to srediti i zaboraviti sav haos koji smo priređivali jedni drugima. Ne zaboravimo koliki je gubitak ulagati u mržnju. Put nam je još dug, ali danas smo bolje mesto u odnosu na ono gde smo bili“, rekao je on.\nRama je istakao da je ukrajinski sukob izuzetna lekcija i pozvao sve u regionu da nastavimo putem mira i da ne upadnemo u zamke prošlosti.\n„Pouka ovog rata je dragocena za sve nas. To je veoma važan trenutak u našoj istoriji. Važno je da se ova saradnja isplat, a nema sumnje da smo, pojedinačno gledano, danas bolji nego što smo bili ranije, ali i dalje gubimo mnogo našeg potencijala da život učinimo mnogo boljim“, kazao je Rama.


Vila Irene Kalamici 2020 Kalamitsi / Kalamici 2020 / Sitonija 2020 / Leto 2020\nVila Irene Kalamici Leto 2020\nVila Irene Kalamici se nalazi na samoj plaži Kalamicija, na šetalištu. Pored kuće je ronilački klub, a u neposrednoj blizini su restorani, kafići, prodavnice. Peškiri i posteljina se menjaju na svaka 3 dana. Apartmani se sastoje iz 2 spavaće sobe i čajne kuhinje, a suitese sastoji od dnevnog obravka sa čajnom kuhinjom u prizemlju i 2 spavaće sobe na gornjem nivou (stil mezonete). Na prvom spratu je jedna velika terasa sa pogledom na more, koja nije fizički odvojena po apartmanu.\nparking, recepcija, dvorište, riblji restoran\n2 odvojene spavaće sobe, kupatilo, opremljena mini-kuhinja, frižider, balkon SV, klima-uredjaj, frižider, TV,\n1/4 Duplex apartman ✓\n1/4 Suite ✓


Svako ko je morao da donese odluku da uspava svog ljubimca, zna koliko je teško i koliko boli.\nNi veterinari eutanaziju ne obavljaju rutinski, a jedan momenat im posebno lomi srce.\nDžesi Ditrih je pitala svog veterinara koji je najgori deo njegovog posla i očekivano, odgovor je bio u vezi s eutanazijom. Reč je o vrlo specifičnom trenutku.\n“Veterinar mi je rekao da kad treba da uspava životinju, 90 odsto vlasnika ne želi da bude u prostoriji dok ubrizgava injekciju, tako da životinja u svojim poslednjim trenucima panično traži svog vlasnika. To ga uvek slomi”, napisala je Džesi u svojoj objavi na Tviteru, koja je brzo postala viralna. Valjda zato što svako može da oseti i tugu vlasnika, ali i da zamisli taj pretužan prizor životinje koja izbezumljena i preplašena uplovljava u smrt bez osobe kojoj najviše veruje.\nDžesi je napisala da će, kada dođe do toga, ona ostati sa svojim ljubimcem do samog kraja, bez obzira na to što će je to potpuno slomiti, a mnogi su reagovali sličnim obećanjima.\nNjen tvit retvitovan je više od 40 hiljada puta, a na hiljade ljudi sada dele svoja iskustva i slike ljubimaca koje su morali da uspavaju.\nIpak, najviše su se javljali oni koji smatraju da je objava uznemirujuća, pa se Džesi izvinila svima koje je povredila, uz napomenu da je želela da podigne svest o podršci koja ljubimcima nedostaje u poslednjim momentima života.\neutanazija pasa Pas veterinarka


Tag Archives: samsung a71\nEntries tagged with "samsung a71"\nZamena zadnjeg stakla poklopca Samsung A70 i Samsung A71 Ukoliko vam je ispao telefon i potrebno je da zamenite zadnje staklo na vašem telefonu nipošto ne pokušavajte da to uradite u kućnim uslovima. Postoji mnogo opisa – video snimaka kako je to “moguće servisirati iz kuće” ali uglavnom takvi telefoni opet moraju da se servisiraju.…\nZamena stakla ekrana Samsung A70 i A71 Situacija kada naši korisnici razbiju svoj telefon nameće pitanje: “Šta je potrebno sada popraviti?”. Ukoliko ste mislili da postoji univerzalni odgovor – varate se jer različiti proizvođači koriste razne tehnologije i metode prilikom izrade vašeg smartfon uređaja. Prilikom servisne intervencije nakon pada telefona moguće je realizovati zamenu ekrana,…\nZamena Baterije Samsung A70 i Samsung A71 Telefoni kao što su Samsung A70 ili Samsung A71 pokazali su se kao jedni od poželjnijih smart uređaja na našem tržištu. Prema istraživanju tržišta za ove telefone se opredeljuju korisnici koji žele savremen i elegantan dizajn, ali i odličnu kameru sa zavidnim performansima. Međutim ,problem može nastati ukoliko…


U Kairu sutra počinje suđenje Hosniju Mubaraku - Klix.ba\nSuđenje u policijskoj akademiji\nU Kairu sutra počinje suđenje Hosniju Mubaraku\n2.8.2011. u 19:28\nEgipatski ministar unutarnjih poslova naredio je da se bivšeg predsjednika Hosnija Mubaraka doveze iz Šarm el-Šeika u Kairo kako bi mogao prisustvovati suđenju koje u srijedu počinje u prijestolnici, piše egipatska štampa u utorak.\nMubarak je nakon velikih protesta tokom "arapskog proljeća" morao napustiti vlast 11. februara. Iz sigurnosnih razloga, suđenje će se održati u policijskoj akademiji u Kairu.\nNa optuženičkoj klupi će se pored 83-godišnjeg Mubaraka, naći i njegovi sinovi Alaa i Džamal, zatim njegov bivši ministar unutrašnjih poslova Habib el-Adli i još šest zvaničnika tog ministarstva.\nMubaraku će se suditi po optužbama za korupciju i komandnu odgovornost za ubistva demonstranata tokom ustanka koji je u februaru doveo do njegovog obaranja s vlasti.\nJednom od najbližih Mubarakovih saradnika, egipatskom biznismenu Huseinu Salemu će se suditi u odsustvu.\nSvi oni se terete da su opljačkali na milione dolara državnog novca, kao i da su odgovorni za smrt oko 850 ljudi koliko ih je stradalo tokom antivladinih protesta koji su počeli 25 januara.\nBivši egipatski predsjednik trenutno se nalazi u pritvoru u bolnici u Šarm el-Šeiku, gdje se liječi zbog kardioloških problema.\nJoš se ne zna hoće li mu ljekari, koji tvrde da je jako slab, dopustiti putovanje.\nO Mubarakovu zdravstvenom stanju često se čuju proturječne informacije.\nNjegovo prebacivanje u Kairo bilo je jedan od glavnih zahtjeva demonstranata koji su posljednjih dana ponovo izašli na ulice i vratili se na trg Tahrir, centralno mjesto okupljanja tokom protesta u februaru.\nMnogi u Egiptu su nezadovoljni sporošću prijelaznih vlasti da privedu pravdi najviše zvaničnike bivšeg režima i optužuju ih da namjerno otežu početak suđenja.\nUhapšena dvojica zbog slanja bombe u Sud BiH\n02.08.2011. u 19:39\nZid srama iza kojeg žive Romi kao trn u oku grada\n02.08.2011. u 19:20


Danis Tanović za beogradski Danas: Vama treba Vili Brant, ne čak zbog nas, nego prvo zbog vas | INS\nBh. oskarovac, reditelj Danis Tanović povodom premijere njegovog novog filma „Deset u pola“ dao je intervju za beogradski Danas.\n"Ne postoji jedan Beograd, ne postoji jedno Sarajevo, ne postoji jedna Zenica, jedan Zagreb, jedna Ljubljana. Ali ovo je moje Sarajevo, ja sam to snimio, to je moj doživljaj ovog grada. Ja ne kažem da je on objektivan, ali svi mi živimo subjektivno i imamo neke svoje balone", objašnjava u razgovoru za Danas bosanskohercegovački oskarovac i reditelj Danis Tanović, povodom svog novog filma „Deset u pola“.\n"Cijela priča je malo luda. Počela je tako što sam ja, kao što svaki put kad odem, u Slano na more poneo ćevape. Tamo smo ih s lokalnim Dalmošima, koje ja volim, bacili na roštilj. Oni su doneli neke ribe, mi ćevape, a onda je došla i neka cura i Sarajeva i pitala odakle su ćevapi. Ja sam rekao: „Iz ‘Hodžića’“, a ona: „Đe ćeš u ‘Hodžiće’, što nisi u ‘Zmaja’?“ „Kakav Zmaj, jesi normalna?“, kažem joj i onda smo se krenuli svađati.\nPoslije smo pričali nas par prijatelja, zezali se kako o tome treba napraviti film. Pričao sam i sa Mirom (direktor SFF – prim. A.Ć.), rek’o sam mu „ovo ludilo od korone neće proć, ja ne znam više šta ću radit, hoću poludit“. Propao mi je film koji sam trebao da radim na Malti i Miro mi onda kaže da imamo neki mali budžet ako hoću. Pitam koji, on kaže 200.000 eura. „Hajde, pusti me da razmislim“, rekao sam i tako je sve počelo…", priča Tanović.\n"U tom ludilu i crnilu koje nas je okruživalo u Sarajevu, jer je taj prvi talas kod nas ovdje bio strašan, rekao sam da ne mogu više da pravim teške priče. Sjedeo sam s Nikolom i njemu to isto kazao, da ne mogu više o teškom bosanskohercegovačkom životu. Hajmo napraviti nešto što je duh Sarajeva – lepota, zezancija, sve ono što ovaj grad zapravo jeste. I, tako, u onom ludilu i sivilu – ne smeš izlaziti napolje, pereš ruke kad god izađeš, nosiš maske, rukavice, voće pereš – mi pišemo ovu našu priču", ističe Tanović.\nUz ostalo govorio je i političkim odnsima u BiH\n"Imam takav odnos da vama treba, zbog vas, ne čak ni zbog nas, prvo zbog vas, da vam treba Vili Brant. Srbiji treba Vili Brant. Treba čovjek da kaže „izvinjavamo se za sve što smo uradili, to smo radili, nije bilo u redu“. Tačka. Nama više ništa ne treba. Ne tražimo mi nikakve odštete, samo da neko kaže – to je bilo pogrešno, a ne da imamo nekog ko živi 80 kilometara odavde i kaže – to nije bio genocid, možda vam se ponovo desi. Pa, mislim, nećemo daleko tako doći… S tim, da se razumijemo, kad je devedesetih onolika sila napala na Bosnu i nije uspjela da nas savlada, teško će ovi što sad nešto prijete. Ovaj grad su branili ljudi u tenama, u starkama… To neće nikom ništa dobro donijeti, to je budalaština. Treba svi ljudi da se izvine za sve. Pri tome, da se stvarno ne izjednačavamo, jer stvarno nije bilo isto…", rekao je Tanović.


EU: Ništa od putovanja za godišnji odmor? | Evropa | DW | 29.04.2020\nAko odmora nakon pandemije korona-virusa i bude, vjerovatno samo u lokalnim okvirima. Ministri turizma Evropske unije nemaju vremenski plan za oživljavanje turizma.\nKada i kako će granice ponovo biti otvorene za putnički saobraćaj, trenutno niko ne može sa sigurnošću da kaže, naglasio je parlamentarni državni sekretar Tomas Barajs, koji je u njemačkom Ministarstvu privrede zadužen za turizam. „Malo je vjerovatno da će njemački turisti na ljeto putovati u Španiju ili Grčku", ocjenjuje Barajs. Izglednije je da će Nijemci ove godine ostati u svojoj zemlji ili u svom regionu. „I tu ima lijepih destinacija".\nU Evropskoj uniji 10 odsto bruto domaćeg proizvoda (BDP) ostvaruje turistička industrija. U pojedinim zemljama poput Grkče ili Malte, udio te industrsije u BDP-u iznosi 20 do 25 procenata.\nPrema podacima Evropske komisije, Španija od turizma godišnje zaradi oko 145 milijardi evra, njemački hoteli i turističke agencije oko 240 milijardi evra. Na „izvornom tržištu" Njemačke, odakle dolazi veliki broj turista, šteta je čak i veća nego na klasičnim „ciljnim tržištima", poput Španije ili Italije.\nGari Kapeli, ministar turizma Hrvatske, zemlje koja trenutno predsjedava EU, izrazio je očekivanje da će turisti sa sjevera Evrope tokom ljetnje sezone i pored pandemije putovati na jug, što bi bila neka vrsta evropske solidarnosti. „Potreban nam je zajednički plan za obnovu turizma", kazao je Kapeli. On je dodao i da je potreban zajednički zdravstveni koncept i da bi tada svim putnicima i organizatorima mogla da se izda neka vrsta „korona-zdravstvenog pasoša".\nMinistarka turizma Malte, Julija Faruđa Porteli, traži zajedničke EU-standarde kada je riječ o zdravstvenoj zaštiti u hotelima, restoranima, avionima i na plažama. „Postoje rizici, ali na njih moramo da odgovorimo", istakla je Faruđa Porteli na ministarskom sastanku.\nOstale vlade su suzdržanije i idu svojim putem. Austrija svoje hotele ponovo otvara 29. maja, ali oni bi trebalo da primaju samo goste iz susjednih zemalja i, po mogućnosti, iz regiona u kojima je stopa infekcija mala. Austrijski kancelar Sebastijan Kurc predlaže da Austrijanci svoje ljetne odmore, u ovoj vanrednoj korona-godini, provedu u svojoj zemlji.\nA na kraju onda dolaze turisti koji bi sve to trebalo da dožive kao opuštanje i odmor. Pitanje je da li će oni uopšte biti spremni za odmor na plaži iza pleksiglasa, bez žurki u barovima, sporta ili razgledanja znamenitosti u grupama? Marija Frontera, predsjednica udruženja hotelijera Fehm sa španskog ostrva Majorka, smatra da je sada prije svega važno dati turistima osjećaj sigurnosti.\nPutovanja sa maskama postala su pravilo\n„Ne radi se o tome da se što prije postigne situacija kakva je bila prije krize, već da se ostvari potrebna bezbjednost. Moramo turistima da vratimo povjerenje i ne smijemo da dozvolimo nikakve greške. Destinacije, koje će prve imati situaciju pod kontrolom, će biti u prednosti kada jednoga dana sve ponove krene", izjavila je Marija Frontera za Mallorca-Magazin".\nSvjetska turistička organizacija – agencija Ujedinjenih nacija, procjenjuje da 96 odsto svih turističkih destinacija u svijetu neće biti dostupno za vrijeme korona-pandemije. Generalni sekretar te organizacije, Zurab Polikašivli, koji je prisustvao sastanku ministara EU, poziva da se što prije ukinu ograničenja.\n„Ova kriza nam je pokazala snagu prekogranične solidarnosti. Ali samo lijepe riječi neće spasiti milione radnih mjesta u turističkom sektoru", ističe Polikašivli i traži veću pomoć za obnovu. „Zahtijevamo da se pomogne turizmu, kako bi on mogao da bude lider u obnovi privrede."\nTagovi turizam, turisti, Evropska unija, pandemija, EU, Evropa\nRusija je očigledno pojačala angažman u Libiji. Izgleda da u vojnoj akciji Moskve dijelom učestvuju i plaćenici. Kompleksna situacija u Libiji će ovako postati još teža.


Kamesan Haiku 亀さん 俳句 Blog: 5-7-5 (2) JAMES KIRKUP\nBritanski pesnik JAMES KIRKUP (Džejms Kerkap, 1918), koji ove godine slavi devedesetogodišnjicu, je najveći i najslavniji pesnik medju pesnicima koji danas pišu haiku. Takodje, on je jedan od velikih protivnika amerikanizacije haikua i pristalica klasične forme 5,7,5 slogova. Gospodin Kirkup je posvetio mnogo vremena pišući brojne knjige i tekstove ( nama su najdostupniji bili oni tekstovi objavljivani u japanskom časopisu Kô, što u prevodu označava kigo - oranje ) u kojima je objašnjavao značaj i dublji smisao forme 5,7,5. Za njega ritam od 5,7,5 stihova nije samo "japanska" jezička formula, već magijska ritmička struktura koja bazira u opšte ljudskim arhetipima ( brojevi 3, 5 i 7 su od vajkada za čoveka imali magijsku moć i bili su direktno preuzeti iz "strukture" prirode - kao na primer to što sedmica ima 7 dana ). Odreći se magijskog ritma jezika i osloniti se samo na smisao reči ili na sliku ( koja je osnovo sredstvo drugih umetnosti a ne izričito poezije ) je za Jamesa Kirkupa značilo antipoetski akt, koga su mogli izmisliti samo Amerikanci. Zato je gospodin Kirkup dugo vremena na svakom mestu, u svakoj prilici, vodio polemiku sa apologetima američkog haiku imažizma oštro kritikujući uništavanje po njemu najvećeg izuma haikua: magijske ritamske strukture. Svoje izuzetno obimno haiku delo je ovaj vrstni pesnik ostvario isključivo u engleskoj 5,7,5 formi i time dokazivao da je ovaj ritam preuzet iz prirode ( jedini "greh" Japanaca je da prirodu nikad nisu napustili ! ) itekako deletvoran u engleskom jeziku. James Kirkup je išao i korak dalje tvrdeći da se originalni ritam haiku poezije mora poštovati takodje u prevodima. Moć takvih, pesničkih, prevoda ( zapravo prepeva ) je takodje dokazao svojim prevodilačkim delom, nadilazeći takozvane "ekspertske prevode".\nZanimljiva je životna i pesnička sudbina ovog izuzetnog pesnika, člana Britanske kraljevske akademije, koji je zbog svojih pesama završio u dvostrukom egzilu, baš kao i njegov američki crnoputi kolega Richard Wright: prvo je zbog homoseksualnog sadržaja svojih dugačkih pesama doživeo javni linč u Britaniji ( napade od strane crkve i žute štampe ) i morao da beži iz nje naselivši se definitivno, posle dugogodišnjeg boravka u Japanu, u Andori, gde i danas živi sa svojim japanskim životnim prijateljem i sekretarom, a zatim je njegova haiku poezija počela da nestaje iz antologija na engleskom jeziku. Na primer, u nedavno objavljenoj antologiji evropskog haikua, koju je uredio njegov dugogodišnji saradnik David Cobb nema haikua Jamesa Kirkupa. Sva je sreća, da se u "antologiziranje" svetskog haikua umešao i provincijalni Balkan, koji je srećom van igre u bitci za kulturnu hegemoniju. U antologiji Haiku (2002) koji je u Grčkoj uredila i izdala Zoe Savina nalazim haikue Jamesa Kirkupa i nekoliko objavljujem ovde, zajedno sa svojim (5,7,5 ) prevodom-prepevom:\nAn old bycicle\ncovered with spiders's webs\nin the montain mist\ntha last butterfly\nBuda pokloni osmeh\nIroning old clothes\nwarming up the dead\nListening to spring-\nthe enormous ears of two\nnačuljena dva uha,\nIn a mountain's most\nsecret place, a stash of snow\ntill the hottest day\nu planiskom skrovištu\nsve do pripeke.\nPS. Iz poštovanja prema poeziji i životu Jamesa Kirkupa, pripremajući englesko izdanje zbirke Kraj nadgrobnika, zatražio sam od mog američkog prijatelja i izdavača Džima Kejšna da prevede pesme u originalnom ritmu, tako kako su pesme nastale, dakle u 5,7,5. Sem toga smatrao sam nedostojnim da pesme koje su nastale povodom očeve smrti prilagodjavam bilo kojem tržištu. Džim se prihvatio tog prevodilačkog poduhvata sa dosta zebnje misleći da pesme u 5,7,5 na američkom tržištu neće privući potrebnu pažnju, i da će samo zbog forme koja je tamo anatemisana i nekako postala "strano telo" ( valjda US autoriteti smatraju da "japanska" forma ugrožava američku kulturu tj. njenu hegemoniju - plašim se da je iza "zabrane" 5,7,5 u stvari stoji prikriveni rasizam ) zbirka doživeti nezasluženi neuspeh. Medjutim, strah je bio suvišan, jer je At the tombston nagradjena sa Merit Book Award, godišnjom nagradom za najbolju knjigu haiku poezije u Americi. Ovom uspehu su svakako doprineli i izuzetni crteži-ilustracije niškog slikara Dragana Perića. Čim se je knjiga pojavila poslao sam primerak Jamesu Kirkupu; zauzvrat sam od njega dobio zbirku pesama Shields Sketches, ručno napravljenu, unikatnu knižicu ( Hub Editions, England, 2002, sa grafikama George McVay-a), u kojoj tematizira svoje detinjstvo u engleskom lučkom gradu Šildsu. Ta njegova knjiga i posveta su mi medju najdrazim poklonima dobijenim od pesničkih kolega.\nPosted by Kamesan 亀さん at 1:10 AM


U MINNEAPOLISU ODRŽANI 24. SUSRETI BOŠNJAKA SJEVERNE AMERIKE — Bosnjaci.Net\nU organizaciji Islamske zajednice Bošnjaka Sjeverne Amerike\nObjavljeno: 05. September 2019. 13:09:10\nDvadeset i četvrti po redu Susreti Bošnjaka Sjeverne Amerike održani su od 30. augusta do 1. septembra 2019. godine u Minneapolisu, saveznoj državi Minessota. Ova je jedna od najznačajnijih manifestacija Islamske zajednice Bošnjaka Sjeverne Amerike (IZBSA).\nCentralna tema ovogodišnjih 24. Susreta Bošnjaka je "Očuvanje bošnjačkog identiteta“, a očuvanje identiteta jednog naroda između ostalog podrazumijeva i međusobnu povezanost.\nUpravo ovakvi skupovi, i susreti su prilika za to. Islamska zajednica kao jedan od glavnih stubova očuvanja bošnjačkog identiteta na prostoru Sjeverne Amerike, ulaže napore da se očuva prije svega vjera islam, bosanski jezik, bosanska kultura i sve ono što nas čini Bošnjacima, a to prepoznaju i drugi. Podteme Susreta bile su “Društveni aktivizam i odgovornost", te "Društveni aktivizam u državi u kojoj živimo.“\nPredavači Susreta su bili eminentni gosti iz domovine Bosne i Hercegovine, kao i predavači sa područja Sjeverne Amerike: muftija za Sjevernu Ameriku dr. Sabahudin ef. Ćeman, prof. Izet ef. Čamdžić, dr. Hazim ef. Fazlić, prof. Dermot Groome, dr. Emir Ramić, mr. Amina Sendić-Mešić, mr. Amir Durić, prof. Elma Jusić. Voditelji programa su bili Dalila Omerović i Tarik Omerhodžić koji su svemu dali poseban ton, standard i dinamičnost kojoj težimo.\nNaš dragulj, bosanskohercegovački umjetnik Eldin Huseinbegović nastupao je u zabavnom dijelu programa. Po prvi put smo imali zvaničnu promociju Eldinovog novog spota “Ako odeš.”\nDa su ovo Susreti Bošnjaka koji će ostati u najljepšem sjećanju govori i činjenica da smo po prvi put imali i medijske pokrovitelje Hayat TV, zatim sponzore iz domovine BH Telecom i BH POŠTA kojima se i ovom prilikom zahvaljujemo.\nNa ovogodišnjim Susretima učestvovala su i kulturno-umjetnička društva sa prostora Sjeverne Amerike, kao i horovi ilahija i kasida koji su svojim kulturno-umjetničkim i duhovnim performansima zabavljali učesnike Susreta. Učesnici Susreta su jako emotivno pratili predavanja u sesijama od jutra do kasnih poslije podnevnih časova. Bilo je bratskih i sestrinskih osmijeha, ali i suza i uzdaha, a sve to jača naša nova prijateljstva, naše međusobno uvezivanje plemenitim vrijednostima naše vjere, tradicije i kulture.\nMožemo zasigurno kazati da smo sretni i zahvalni da u ovo postmoderno doba koje je okarakterisano kao doba sveopće krize porodice, na Susretima Bošnjaka možemo svjedočiti grandioznu, jako utemeljenu porodicu Bošnjaka Sjeverne Amerike. Upravo tako, naša misija predstavlja izraz ljudske časti i zadivljujuće ustrajnosti na čast cijeloga svijeta, za vrijednosti u koje vjerujemo, za svoju državu i svoj narod, bili smo i bićemo neiscrpni izvor hrabrosti i izuzetne vrijednosti.\nI kao što reče muftija IZBSA dr. Sabahudin ef. Ćeman na svečanoj večeri:\n-\t“Svako od nas ima svoju maticu, svi smo najsigurniji u svojim domovima, u svojim porodicama, i njima se uvijek vraćamo, u kojima uprkos izazovima, nedaćama kažemo, nesalomljivi smo, jer uz porodicu sve je lakše. Naša zajednica je jedna porodica. Ona je naša matica. Ma koliko pojedini mislili drugačije, neka misle, jer samo na tome može ostati. U ovoj mojoj tvrdnji ohrabruju me ovakvi dani u kojima svjedočimo ljepoti generacijskih normi, isprepletenih smijehom, nadom, životom naših mladih naraštaja. To je dragocjenost naše zajednice, ali i odgovornost svakog pojedinca u njoj. Zbog njih, zbog naše djece, učinit ćemo sve da znaju gdje pripadaju zbog lakšeg suočavanja sa izazovima današnjice. Izazova je mnogo, ali je mnogo više onih koji potvrđuju da je naša zajednica riznica koja treba i može da odgaja generacije satkane od istinskih vrijednosti. Svi mi smo jedna velika porodica koja će sa nestrpljenjem čekati sljedeće Susrete.”\nTakođer, u sklopu susreta Bošnjaka održano je finalno mektebsko takmičenje na nivou muftijstva IZBSA. Takmičenje je sproveo Ured za vjerske poslove pri IZBSA. Ovom prilikom čestitamo svim učesnicima, roditeljima, a posebno ovogodišnjim pobjednicima kao i komisiji.\nPobjednici prema uzrastima su:\nGrupa 6-8 godina (ilmihal)\n1. Muhamed Malkić\n2. Adna Osmanović\n3. Harun Kugić\nGrupa 9-11 godina (sufara):\n1. Amr Suša\n2. Medina Dedić\n3. Muhamed Bektić\nGrupa 12-16 godina (Kur'an):\n1. Lejla Mujkić\n2. Najla Mehmedagić\n3. Adisa Smajić\nOrganizacioni odbor se potrudio da u ovogodišnjem programu ponudi posebno mjesto za našu omladinu, kako bismo imali niz aktivnosti, radionica i kratkih predavanja usmjerenih na omladinu. Veliki broj omladine imao je priliku da osim nastupanja u horu ilahija i kasida, folklornom performansu učiti o izazovima sa kojima se suočavaju danas.\nSesija bošnjačkih i probosanskih organizacija protekla je uz veliko interesovanje i prisustvo gostiju. Vjerujemo da je napravljen historijski korak ka ujedinjenju naših kongresa. Uz Allahovu pomoć očekujemo da će sljedeće godine ova aktivnost ponuditi konkretne rezultate i akcije koje će voditi ka uspješnijem i boljem djelovanju i organizovanju Bošnjaka na području Sjeverne Amerike u segmentu društvenog i političkog djelovanja.\nVećina učesnika ovogodišnjih Susreta je izrazila zadovoljstvo ponuđenim sadržajem i kazala da su ovo neminovno najuspješniji susreti do sada. Ostaje nam obaveza da još jače radimo kako bi zadržali ovaj kvalitet i uz Božiju pomoć još više napredovali.\nZaključićemo citatom muftije IZBSA:\n- “U amanet nam je ostavljena obaveza da se držimo za jedno uže. Naše uže je naša zajednica koju mi pojedinačno sačinjavamo, ovdje prisutni a oni drugi koji sa nama nisu, ali se za ovo uže drže. Ne dozvolimo u našim nastojanjima, aktivnostima, stremljenima da od ljudi pravimo instituciju,učinimo sve da naša institucija bude jaka, stabilna, institucija za ljude i u službi ljudi.”\nNa kraju želimo da se zahvalimo svima koji su bili dio ovogodišnje lijepe priče Susreta Bošnjaka u Minneapolisu, gradu čestitih, dobrih Bošnjaka i Bošnjakinja čijim aktivistima se posebno zahvaljujemo. Zahvaljujemo se svim našim gostima predavačima koji su ostavili utisak koji će mnogi pamtiti.\nZahvaljujemo se svim našim sponzorima:\n•\tMedijskom pokrovitelju Hayat TV,\n•\tBH Telecom,\n•\tBH POŠTA,\n•\tIslamskoj zajednici Bošnjaka Minneapolis,\n•\tIslamskoj zajednici Bošnjaka Tampa Bay,\n•\tEuro Bakery Phoenix AZ,\n•\tMC Construction San Jose CA,\n•\tMJ Custom Homes Des Moines IA,\n•\tADVANCED CUSTOM HOMES SHUTTERS INC San Jose CA,\n•\tSH Logistics LLC TRANSPORT,\n•\tBUREK KING Clifton NY,\n•\tAmir Džuliman Phoenix AZ i mnogim drugim.\nZahvaljujemo se grupama horova ilahija i kasida, kao i folklornim sekcijama: hor Ilham Phoenix, hor Nur Saint Louis, hor Ferhadija Saint Louis, hor Nur Chicago, Aldin Ćelebić i Abdulgafar Polovina Portland, KUD Zumbuli Atlanta, KUD Dukat Grand Rapids, KUD Zlatni Ljiljani Portland.\nNeka ovi Susreti budu svijeća koja gori, na kojoj je neugasivi plam naše vjere, tradicije i kulture!


Delegacija Haškog tribunala u Beogradu – Nadlanu.com\nDelegacija Haškog tribunala u Beogradu\nBEOGRAD, 16. jula 2009. (Beta) – Delegacija Tribunala u Hagu koju predvodi predsednik tog suda Patrik Robinson boravi u četvrtak i petak u zvaničnoj poseti Beogradu tokom koje će se sastati sa državnim zvaničnicima i nosiocima najviših pravosudnih funkcija u Srbiji.\nDelegacija iz Haga će dvodnevnu posetu početi sastankom sa predsednicom Vrhovnog suda Srbije Natom Mesarović i sudijama tog suda sa kojima će razgovarati o aktuelnim pitanjima saradnje pravosuđa Srbije i Tribunala u Hagu.\nZa četvrtak je predviđen i sastanak sa predsednicom Skupštine Srbije Slavicom Đukić-Dejanović i predsednikom Nacionalnog saveta za saradnju sa Haškim tribunalom Rasimom Ljajićem. Za petak su planirani odvojeni razgovori sa ministarkom pravde Snežanom Malović, predsednikom Okružnog suda u Beogradu Sinišom Važićem i tužiocem za ratne zločine Vladimirom Vukčevićem.


Podzemne garaže preko puta Vijećnice? – SARAJEVO.co.ba\nObjavljeno 21. 05. 2010 04. 06. 2010 od sarajevo.co.ba\nPodzemne garaže preko puta Vijećnice?\nNa mjestu gdje je prije posljednjeg rata bila jedna od najprometnijih pijaca u ovom dijelu Evrope, a danas je parking, opština Stari grad ima namjeru izgraditi podzemne garaže na dva nivoa sa ukupno 180 parking mjesta.\nOpština Stari grad namjerava investitoru, koji će finasirati projekat sa 2,5 miliona konvertibilnih maraka, ustupiti mjesto, a investitor će se obavezati da plaća opštini kiriju u pelriodu od 12 do 15 godina, nakon čega će garaže trajno pripasti opštini.\nU neposrednoj blizini se nalazi i mali palrk za djecu, pa nije jasno kome će garaže koristiti osim sve brojnijim vozačima 8čitaj: zagađivačima).\nIznad garaža je, doduše planirano uređenje trga, na kojem bi trebale biti postavljene ljetne bašte što bi ovom dijelu Starog Grada trebalo dati novi izgled, ali treba imati na umu da će cijeli projekat uništiti još jedan komad zelene površine u samom središtu grada.\nObjavljeno u Sarajevske novostiOznačeno Stari Grad (opština)\nNazad U susret ljetu\nNaprijed Obustavljena istraga protiv Amele Džindo


Приказивање чланака по тагу erika - AGROPRESS - Udruženje novinara za poljoprivredu\nNajbliža rođaka popularne lekovite biljke žalfije, skriva vrlo prijatna iznenađenja: pored toga što mirisom obogaćuje livade, veoma je korisna kao lek, ali i u kulinarstvu.\nOvaj cvet je među retkim biljkama koje unose život u vrt, kuću i na terasu, razbijajući jesenje i zimsko sivilo.\nErikama se nazivaju zimzelene drvenaste biljke koje su ponajviše cenjene zbog toga što cvetaju zimi, kada ostalo rastinje uglavnom spava.\nPrilikom kupovine, birajte biljku u saksiji koja nije premala, zdravog i urednog izgleda, bogatu cvetom. Ako je posuda mala u odnosu na biljku, presadite je odmah u nešto veću saksiju koju ste napunili univerzalnom mešavinom, vodeći računa o tome da ne oštetite busen.\nEriku redovono zalivajte i stavite je na osunčano mesto, u blizini prozora, ali dalje od izvora toplote. Jednom nedeljno, u vodu za zalivanje dodajte dohranu za biljke cvetnice. Ako listovi počnu da se suše i opadaju, to znači da je vazduh u kući previše suv - povećajte vlažnost u zoni biljaka - jednostavno ih grupišite jedne uz druge, da biste im obezbedili optimalnu mikroklimu.\nBožićna zvezda - kako je negovati i razmnožavati?


Prvi javni let letećeg automobila | ZG-magazin\nU Oshkoshu u saveznoj državi Wisconsin nedavno je, po prvi put pred očima javnosti, poletio Transition, automobil koji kao da je izašao iz nekog znanstveno fantastičnog filma. Riječ je o vozilu koje, odnosno automobilu koji može letjeti, a iza čije konstrukcije stoji tvrtka Terrafugia. U 20-minutnoj demonstraciji na zračnom poligonu pokazane su mogućnosti ove letjelice koja može sklopiti krila i voziti se kao automobil.\nSavezna uprava za civilno zrakoplovstvo (United States Federal Aviation Administration) klasificirala ga je kao lagani sportski zrakoplov, ali on se može legalno voziti i cestama. Tehnički gledano, ne radi se toliko o automobilu koji može letjeti, već obratno, kao zrakoplovu koji cestom može prevoziti pilota / vozača, putnika i prtljagu. Proizvođač je zamislio da bi na ovaj način privatni piloti mogli prevaliti posljednje kilometre od zračne luke do svog doma, bez korištenja taksija ili skutera.\nKonstrukcija se već sedam godina testira, testovi leta trajali su posljednjih godinu dana i na njoj je napravljen čitav niz preinaka kako bi se poboljšala upravljivost.\nU izjavi za medije iz kompanija navode kako su ove godine uspjeli postići ostvarenje sna. Letjelicom je pilotirao Phil Meteer, glavni testni pilot i koordinator testova leta. Demonstracija je uključivala manevre iznad zrakoplovnog centra, pretvaranje zrakoplova u atuomobil i vožnju pistom. TerraFugia Transition trenutačno košta 279.000 dolara, ali još nije najavljeno kad će se započeti s isporukom letjelice.\nEvo kako je izgledala femonstracija:\nNovijeNišta od preimenovanja Masarykove ulice\nStarije Dan Donjega grada: Natjecanja šahista i enigmata na Branimircu


Web site Balinta Pastora : Blog : Milenje i zaokruživanje\nMilenje i zaokruživanje\nDatum: 6. april 2012.\nNe, pod zaokruživanjem ne mislim na vraćanje manjeg iznosi nego što bi trebalo u samoposluzi. Ali ajmo redom. U ponedeljak smo u Bačkim vinogradima organizovali međunarodnu konferenciju o razvoju železnica. Među predavačima je bio i Balint Odor (Ódor Bálint), zamenik državnog sekretara zadužen za pitanja u vezi EU u Ministarstvu spoljnih poslova Mađarske, kao i Milan Vučinić, savetnik generalnog direktora Železnica Srbije.\nU sferi razvoja železničke infrastrukture jedan od najvažnijih zadataka bi i dalje trebalo da bude revitalizacija i ponovna izgradnja linije Segedin-Reske-Horgoš-Subotica-Čikerija-Bačalmaš-Baja. To ne bi bilo važno samo zbog kvalitetnijeg i bržeg prevoza ljudi, nego i zbog toga što bi to u znatnoj meri pojeftinilo prevoz robe.\nNeverovatno je u čemu sve možemo izraziti one 62 milijarde dinara koje je beogradska vlada u proteklih 5 godina izvadila iz džepova Vojvođana. Npr. mogli smo 2 puta izgraditi gore spomenutu liniju. Zapanjujuće!\nAli pošto je nismo mogli, put od Subotice do Segedina i dalje traje 2 sata. Mislim, železnicom. To jest milećom Srebrnom strelom. Fotografija objavljena u Mađar sou dokazuje da smo se i mi ukrcali na „kompoziciju”. Na Srebrnoj streli sam dobio najčudniji poklon u mojoj političkoj karijeri. Milan Vučinić mi je uručio ekser izvađen iz balvana, star po njegovim rečima najmanje 60 godina, zamolivši me da učinimo sve u interesu razvoja železničke infrastrukture.\nPoklon, koji i dalje držim na pisaćem stolu, nisam prijavio Agenciji za borbu protiv korupcije. Nadam se da niko od nas dvojice neće zbog toga doživeti neprijatnosti. Sa Milanom Vučinićem inače nisam sada prvi put razgovarao. Bili smo u komunikaciji već prošle godine, kada smo se u Parlamentu borili za to da veći deo železničke infrastrukture pređe u vlasništvo Pokrajine. Da nismo uspeli minirati predlog zakona Vlade, danas bismo teško mogli razmišljati o bilo kakvom razvoju železnica.\n3 dana nakon milenja, „zaokruživao” sam na Radiu B92. Gostovao sam u istoimenoj političkoj-izbornoj emisiji. Pošto se prethodnog dana definitivno postalo jasno da je jeftina demagogija u Srbiji iznad svega i da bi se moglo voditi kampanja i na osnovu obećanja o besplatnom bureku, veliki deo emisije bilo je posvećeno predsedničkim izborima. Bilo je potpuno novo iskustvo to da sam u studiju svo vreme mogao da pratim komentare i pitanja u vezi ragovora na Facebook-u i Twitter-u, a urednik mi je veliki deo njih i postavio.\nDobro je što je neko postavio evergreen, otrcano pitanje: šta bi prvo uradio, kad bih ja bio predsednik Republike. Umalo sam rekao da bi burek bio besplatan, ali sam ipak izneo stav da bih sebe vratio u okvire unutar kojih mi je i mesto. Za razliku od prethodnog predsednika, i onog pre njega, i tako dalje (jer se povodom ovoga ništa nije promenilo) ne bih bio premijer umesto premijera, ministar umesto ministara, poslanik umesto poslanika...\nSada je Uskrs, što mi nećemo (zlo)upotrebiti skupljajući jeftine političke poene. Ali posle toga ponovo dolazi skupljanje potpisa, pa i predsednička kampanja. Verujemo u pomoć i podršku ljudi pri zaokruživanju. De u budućnosti ne bismo samo mileli.


Vi ste ovde: Overa / POSLOVNO / POSLOVNI UGOVORI / Ugovor o angažovanju turističkog agenta u inostranstvu\nUGOVOR O ANGAŽOVANJU TURISTIČKOG AGENTA\nZaključen u __, dana __.__.____. godine između:\n„___“ d.o.o. ___, ul. ___, br. __ PIB ___ matični broj ___ koje zastupa direktor ____ (u daljem tekstu „Agencija“)\n_____ iz __ ul. _ JMBG __ l.k. ___ tekući račun ___ (u daljem tekstu „Agent“)\nAgencija poverava Agentu da u ime i za račun Agencije kao njen predstavnik u ___, mesto ___ u periodu od ___ do ___ godine obavlja poslove i to :\nsačekuje i ispraća putnike Agencije prvog i poslednjeg dana aranžmana prema datumima i katalogu Agencije za leto ____ godine,\nsvakog drugog dana obavezno obilazi putnike Agencije u određeno vreme u vili koju je prethodno preciziro obaveštenjem istaknutim u holu vile za goste,\nobavezno dežura u mesnoj agenciji u vreme koje je dogovoreno sa Agencijom i mesnom agencijom,\nkontaktira sa domaćinima vila u vezi popravki, čišćenja, peškira, najma klima uređaja, vaučera i dr.,\nneprekidno, 24-časa, je dostupan putnicima Agencije na mobilnom telefonu čiji broj će im saopštiti prilikom njihovog dolaska u mesto,\nu izuzetnim situacijama bolesti i povreda putnika Agencije angažuje lekara i pruža pomoć prilikom eventualnog prijema u bolnicu,\nza svaku grupu putnika Agencije čuva njihove polise zdravstvenog osiguranja do odlaska grupe sa teritorije ___ i tom prilikom predaje polise za putnike vodiču Agencije,\nprodaje kapacitete Agencije uz prethodnu saglasnost Agencije u vezi cene,\npredaje novac od prodatih kapaciteta vodiču Agencije uz obaveznu pismenu potvrdu o predaji,\nupoznaje putnike Agencije o fakultativnim izletima,\nobavezno drži jedan info sastanak pri dolasku grupe putnika u ___,\nističe obaveštenja na oglasnoj tabli u svakoj vili,\nobavezno obilazi putnike Agencije predposlednjeg dana boravka i obaveštava ih o polasku autobusa za Srbiju za naredni dan,\nobavlja i sve druge poslove u vezi prijema i boravka putnika Agencije u __.\nAgent ima sledeće obaveze :\npristojnog ponašanja i odevanja,\nobezbeđuje sebi polisu zdravstvenog osiguranja za period u kome obavlja poslove agenta u __ prema ovom Ugovoru,\nukoliko ima potrebu da napusti teritoriju ___ zbog privatnih potreba dužan je da obezbedi adekvatnu zamenu i time obavesti Agenciju kao putnike koji se trenutno budu nalazili u ___ u toj smeni najmanje __ dana ranije,\nu slučaju svoje bolesti o tome odmah obaveštava Agenciju i ukoliko je moguće pronalazi adekvatnu zamenu.\nAgent nema obavezu čuvanja pasoša putnika Agencije.\nObaveze Agencije su :\ndostavlja Agentu, najkasnije jedan dan pre dolaska putnika Agencije, rooming listu za tu smenu koju Agent ne sme da menja bez saglasnosti Agencije,\nblagovremeno obaveštava Agenta o :\nAgencija nema nikakve obaveza prema Agentu u pogledu plaćanja troškova telefonskih računa, smestaja i ishrane, benzina i polise osiguranja, osim unapred dogovorene sume novca, a zauzvrat Agencija se odriče provizije od naplaćenih fakultativnih izleta.\nAgent će poverene poslove obavljati stručno, savesno i odgovorno, u svemu prema ovom Ugovoru i zahtevima Agencije.\nAgent je dužan da čuva interese Agencije sa pažnjom i snosi sve štetne posledice ukoliko ne izvršava sve svoje, ovim Ugovorom, preuzete obaveze uključujući i štetu koja nastane povodom zahteva partnera iz ___ prema Agenciji.\nAgent se obavezuje da neće za druge Agencije vršiti poslove koje su navedeni u ovom Ugovoru.\nAgent ne sme, ni posle prestanka ovog Ugovora, da iskorišćava niti da otkriva poslovne tajne Agencije koje su joj poverene ili koje je saznala u toku izvršenja Ugovora a u suprotnom snosi sve štetne posledice.\nZa poslove iz ovog Ugovora i za period koji je ugovoren Agentu pripada mesečnu naknadu u iznosu od __ EUR koja se isplaćuje u dinarima prema srednjem kursu NBS s tim što porez i doprinosi padaju na teret Agencije.\nAgent snosi troškove upotrebe automobila, prenoćišta, ishrane kao i sve druge troškove koje načini u toku obavljanja poslova po ovom Ugovoru ili u vezi za njim.\nOvaj Ugovor se zaključuje za period od ___ od ___ godine.\nSvaka ugovorna strana može otkazati ovaj Ugovor sa otkaznim rokom od 30 dana u kom roku su ugovorne strane dužne da izvrše sve svoje dotada preuzete obaveze a Agent ima obavezu da vrati sve obrasce, formulare i reklamni materijal koji je dobio od Agencije.\nSve sporove iz ovog Ugovora ugovorne strane će rešavati sporazumom a ukoliko isti nije moguć, spor će rešavati nadležni sud u __.\nUgovor je sačinjen u 4 (četiri) istovetna primerka, po 2 (dva) za svaku ugovornu stranu.\nZaključen u __, dana __.__.__. godine između:\n__ iz __, ul. __ br. __ JMBG __ l.k. __ MUP __\nU cilju izvršenja Ugovora o agenturi koji su dana __ godine pod brojem __ zaključili „__“ d.o.o. iz __, ul. __ br. __ kao turistička agencija i __ kao njen agent u __, mesto __ ugovorne strane su saglasne da će obavezu izvršenja plaćanja iz tog ugovora u ime i za račun tog privrednog društva vršiti __ kao osnivač i direktor agencije.\nPlaćanje će se vršiti mesečno, u periodu od __ do __-og u mesecu isplatom lično __ ili drugom licu prema pismenom punomoćju koje će __ dati tom licu.\nIzvršenom isplatom mesečne naknade od strane __ smatraće se da je prestala obaveza isplatu po osnovu napred navedenog Ugovora o agenturi.\nObzirom da će se poslovi iz Ugovora o agenturi obavljati u __ se obavezuje da nakon svake izvršene isplate dostavi agenciji svojeručno napisanu priznanicu o primljenoj naknadi.\nSve sporove iz ovog Ugovora ugovorne strane će rešavati sporazumom a ukoliko isti nije moguć, spor će rešavati stvarno i mesno nadležni sud.\nUgovor je sačinjen u __ (__) istovetna primerka, po __ (__) za svaku ugovornu stranu.\nTags: agent, turist\nOdluka o utvrđivanju poslova platnog prometa u vezi s gotovinom koje može da obavlja agent i o…\nUgovor o agentskoj prodaji robe (sa punomoćjem)\nUgovor o delu Autorski ugovor


Beko BIR 35400 XMS ugradna rerna cena, cene Srbija, prodaja Beograd Novi Sad Niš\nBeko BIR 35400 XMS ugradna rerna cene\nVrsta rerne Nezavisna, Energetski razred A, Zapremina rerne 75 l, Način upravljanja Elektronsko (Na dodir), Oprema Standardni pleh, duboki pleh, žičano postolje za police sa strane., Težina 39.4 kg... specifikacija\ncena od 33.440,00 do 37.999,00 din | prodavnica (3)\nBEKO BIR 35400 XMS ugradna rerna Tip: Ugradna rerna Energetska klasa: A-10% Tip rerne: Konvencionalna Zapremina: 75l Gril: Da Dodatne funkcije: Svetlo, Boja: Crno-srebrna (INOX) Visina: 59,5cm Širina: 59,4cm Dubina: 56,7cm Masa: 39,4kg Napomena: 12 funkcija pečenja Podržane tehnologije: SoftClose Door Ostalo: Vrata od punog stakla Garancija: 5 godina\nEPonuda nije internet prodavnica već Vam omogućava da brzo i lako nađete Beko BIR 35400 XMS ugradna rerna po najjeftinijoj ceni. Naš cilj je da kupci budu što bolje informisani o ponudi Beko ugradna rerna BIR 35400 XMS na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Beko Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko BIR 35400 XMS ugradna rerna sa PRODAVCEM. EPonuda ne može da garantuje potpunu tačnost specifikacije i slika za Beko BIR 35400 XMS ugradna rerna. Pre kupovine, podatke za Beko ugradna rerna BIR 35400 XMS proverite na sajtu PROIZVOĐAČA.


Christopher Kane – fashionnews.rs\nChristopher Kane LFW\nSeptember 19, 2017 by Urednik No Comments\nLondonski Fashion Week je uveliko u toku, a sinoć je Christopher Kane imao prilike da prikaže svoju novu kolekciju. “Ova kolekcija je moja vizija savršene domaćice, kroz smeh i pomalo ironično,” prokomentarisao je dizajner. Plastične rukavice za pranje sudja, kese za smeće i sigurno su mu pomogle u ovom procesu. “Doterana i pomalo očajna u providnoj haljini i papučama sa prevelikim ružama koja mi služi kafu, čaj ili pak kolač, tako ja vidim savršenu suprugu.“.\nFebruary 17, 2017 by Urednik 1 Comment\nI ako je od prve revije prošlo već tridesetitri godine, London Fashion Week još je plodno tlo za „uzgajanje‟ najhrabrijih i najmaštovitijih dizajnera na svetu.\nLondon je uvek podržavao one nekonvencionalne i ekscentrične, počevši od Alexandera McQueena i Vivienne Westwood, pa sve do nove generacije talenata kao što su Simone Rocha i Christopher Kane.\nU ovom slučaju, ne pričamo samo o odeći, LFW je neprestano donosio iznenađenja i uzbuđenja. Setimo se samo svih pop ikona koje su se tu oprobale u ulozi modela (jedna reč – Prince) i neočekivanih momenata, kao što je bio debi kreatorke Stelle McCartney čiju je prvu reviju nosila Kate Moss.